
SLAVKO BATUŠIC: PJESME 


PJESMA STIHOVA MOJIH 

S TIHOVI su moji ispružili ruke, 
drhtave i nemoćne svoje ruke, 
za nečim čeg ovdje nema 
za nečim čeg nigdje nema 
za nečim što je samo san. 

I to je sumornih stihova mojih tema. 

Ima ih mnogo, 

o vječnosti i nebu i mojoj dragoj 
o Tirenskom moru i rumenoj zemlji 
o sjevernoj zori i ponoćnom suncu, 
i svi su očajno ispružili ruke 
ko visoki križevi na crnoj Golgoti, 
o bijedni i nerečeni stihovi moji 
u djetinjoj svojoj goloti! 


IZGUBLJENI TRAG 

G DJE sam ja? gdje sam ja? 

Ja sebe tražim 

— u plavim očima mladih djevojčica, 

što kraj mene prolaze ko proljetni vjetrovi, 
— u bijelom čudu oblačnih brodova, 

što nebom jadre ... na istok ... na jug 
.— u dubokoj travi gdje rosa miriše 
i gdje je mir ko na dnu oceana. 

Al mene nema, mene nema .... 

Ja Sebe ću i Nju da tražim 
u crnoj noći, kad piruju vampiri 
i plaču zvijezde kroz tmaste oblake, 
i kada nikog, nikog nema. 


APRILSKI AKORD 

U neke modre zavjese tonu zvijezde 
U tihoj travi krijesnice 
A korovi kukaca — večernjih pjevača — 
skladaju sitne, fine simfonije. 

Čemu je netko stvorio vas 
vi krijesnice visoke i zvijezde u travi 
i vas, mali pjevači večernjih akorda? 

Čemu je netko (mudar, dobar i dalek) 
spojio bezbroj atoma vode, zraka i zemlje 
u mene, u čudnoga mene, 
i u neko još čudnije ljubljeno biće? 

Čemu? 


SANJA O BUDHI I BRAHMI 

O žuđena zemljo Budhe i Brahme! 

Gdje plače sveti plavi Gang, 
i nesretni rajahi sade orhideje 
u dubokoj sjeni pagoda 
ko luđaci, # 

a svaki ima sedam tisuća žena 
i sedam tisuća bijelih slonova, 
a život prazan, pust i lud. 

Ja ne bih htio biti nesretni rajah, 
ali često snatrim o tebi, 

Zemljo čudesa, sunca i strave, 
o tebi sanjam, 
o Budhi i Brahmi! 

BRAK MALE RA 

ROMAN IZ OBIČNOG ŽIVOTA U VELIKO DOBA. 
Napisao, SLAVKO JEŽIĆ. 


14. 

I 4 RCE će ti zatreptati od radosti, kad 

v *diš svoj dragi Zagreb opet onaki, 
kakva si ga uvijek ljubio : široka 
^S§||PjK^ srca, vedre duše, punog vatre i odu¬ 
ševljenja . . . Zagreb je progovorio . . . smjelo 
kao za one krvave srpanjske restauracije, zanosno 
kao proljetos na Preradovićevoj proslavi ... ali 
što kažem? . . . smjelije, zanosnije i veličanstve- 
nije nego ikad u historiji hrvatskoga naroda. Kosti 
kralja Petra, razasute po Gvozdu, kosti Zrinskog i 
Frankopana, razbacane po Bečkom Novom Mje¬ 
stu, kosti bezbrojnih hrvatskih junaka, rastepene na 
sve četiri strane svijeta — uvijek u borbi za slo¬ 
bodu, uvijek uzaludnoj, jer je iza nje uvijek nado- 
šlo još teže bespravlje, još crnije robovanje — sve 
će te kosti danas moći da smireno počivaju, jer se 
danas snovi svih tih junaka pretvaraju u zbilju . . . 
Njihova duša u nama je ostala, njihove težnje po¬ 
stale su našom svetom zapovijedi, i uznosite sa¬ 
nje djedova učiniše unuci predivnom zbiljom . . . 

Pišem ti u brzini, u prvom zanosu, vrativši se 
s manifestacija kući. Jer ti tamo, u Crnom Lugu, 
i ne znaš, da smo i tvoju sanju već ostvarili. Go¬ 
vorio si, da od 27. rujna, otkad se doznalo, da Bu¬ 
garska traži primirje, za tebe više Monarkija ne 
postoji — da već živiš u Jugoslaviji. Ali Austrija 
doista i ne postoji više ... ni za koga, osim mož¬ 
da za par starih generala i ciknutih »beamte¬ 
ra« ... i sav je Zagreb danas manifestirao svoju 
jednodušnu volju za potpunu slobodu i ujedinjenje 
s ostalom braćom ... A tebe nije bilo, Cezare . . 
Toga ne ćeš nikad moći prezaliti. 

Već se jučer prije podne pronosila gradom vi¬ 
jest, da je Wilson u svom odgovoru Austriji na¬ 
glasio pravo Jugoslavena za samoodređenjem. 
Vijest se raširila munjevitom brzinom, a kad su 
je novine popodne i potvrdile, sav je Zagreb zapao 
u neopisivo slavlje. Gradom se* zalelijale tisuće 
zastava — ma čitavo more! — ljudi se stali saku¬ 
pljati u rpama, koje su sve veće postajale, uzelo 
se na sve strane klicati Wilsonu, saveznicima, 
bratskoj Sribiji, slobodi ... A kad su se oko šest 
sati pred veče akademičari sastali pred kazalištem 
da manifestiraju, noseći pred sobom hrvatsku, srp¬ 
sku i slovensku zastavu, njihova je povorka u tili 
čas dosegla broj od 20.000 ljudi . . . Već su odav¬ 
na prvi redovi bili prošli Frankopansku ulicu, Ilicu 
i obašli Jelačićev trg, kad se zadnji još nijesu ni 


makli s Kazališnog trga ... I pjevala se Lijepa 
naša, Marseljeza, Hej Slovane, sokolska korač¬ 
nica . . . ma sve himne i budilice, što ih je tko 
znao . . . Pjevalo se da srce dobije oduška . . . 
da ne pukne, kako je prepuno bilo ... I u tom 
zanosu prošli smo Dugom ulicom, preko Kameni¬ 
tih vratiju na Markov trg, gdje je pred vijećnicom 
deputacija od tri građana i dvije gospođe pozdra¬ 
vila Narodno Vijeće, — a na pozdravu se srdačno 
zahvalili Pribićević i Pavelić, obojica burno akla- 
mirani . . . 

. . . Danas je u 10 sati bio obustavljen sav rad, 
pa je cijelo građanstvo i radništvo krenulo da ma¬ 
nifestira, a povorci na čelu bili su zastupnici i 
članovi Narodnog Vijeća: Pavelić, Pribićević, Drin- 
ković, Korać, Krstelji, Radić, Wilder, Spinčić, i što 
ti ja znam tko sve ne . . . Kako da ti opišem di¬ 
votu momenta, kad smo svi bili jedan osjećaj i 
jedna misao: svima nam je u srcu bila ljubav, a 
na umu sloboda. Svi smo to osjećali; bili smo bes¬ 
krajno sretni, da smo svi jedno ... A kad smo 
prispjeli na Markov trg — gdje je toliko hrvatske 
krvi proteklo! — nad kamenitim smo kockama 
stratišta Matije Gupca prisegli: krv svoju dajemo 
za slobodu, ali ni kapi za tuđinca! . . . Gologlavi, 
uzdignutih ruku, uz bljesak mačeva, svečanim i 
gromkim glasom smo prisizali . . . Brate, suze su 
mi navrle na oči od ganuća i plakao sam kao ma¬ 
lo dijete. A sa mnom je plakao i čitav narod . . . 
suze zahvalnice, suze sreće i pouzdanja u buduć¬ 
nost . . . 

— — — Zahvalan sam sretnom slučaju, koji 
me je pred par dana nanio u pohode sestri. Osta¬ 
jem zasad u Zagrebu, da vidim, što će se još do¬ 
goditi. Ružno mi je samo, što tebe nema. Nadam 
se, da si bolest već prebolio, pa da ćeš i ti dohrliti 
ovamo. Danas je utorak, list ćeš dobiti u četvrtak 
ili najzad u petak, — dakle u subotu te očekujem. 
A dotle te grli tvoj F e đ a. 

P.S. Hvala na pjesmicama. Čini se, da se nešta 
iza brda valja. Moraš mi pričati; vrlo sam rado¬ 
znao. Bratsku pusu! F.« 

Mira zaklopi list i vrati ga mučke Cezaru. Na¬ 
legla se na naslon divana i sklopila oči. Cezar je 
sjedio na naslonjaču pred njom, sasvim nagnut 
k njojzi; a kako je naslonjač bio niži od divana, iz¬ 
gledalo je, kao da će sad na kleknuti pred nju. 

— No pa? izusti Mira napokon. 

— No, i ja sam pismo primio u subotu, dobio 
sam kola istom za nedjelju, pa sam došao večer¬ 
njim vlakom. Jedva sam dočekao, da vas uzmo- 
gnem posjetiti . . . 

— Tako? . . . Ali od jutra pa dosad proteklo je 
dosta vremena . . . već je pet sati . . . Čini se, 
da vam se ipak nije baš toliko žurilo ovamo . . . 

Cezar je bio u neprilici. 

— Oprostite . . . Feđa me je čekao na kolo¬ 
dvoru. Već se tako dugo nijesmo vidjeli ... i on 
mi je imao toliko toga da pripovijeda . . . 

— Ili vi njemu . . . 

Mirin je glas bio tako naravan, da Cezar nije 
znao, kori li ga ili mu se ruga. 

— A onda, nastavi Cezar, kao da je prečuo 
Mirinu opasku, bio sam pozvan na objed k njego¬ 
voj sestri . . . Pripovijedali su mi vrlo mnogo o 
najnovijim dogođajima . . . Feđa je sav izvan se¬ 
be od oduševljenja . . . 

— A što ste vi njemu pričali? 

— Ja? . . . Bože moj, ja dolazim sa sela. Ta¬ 
mo nema ništa zanimljiva . . . Pred tri sam tjedna 
pošao malo k roditeljima, a već za par dana obo¬ 
lio sam na španjolskoj groznici. . . Nikad ne bih 
vjerovao, da to toliko oslabi čovjeka . . . Bilo 
mi je užasno . . . 

— A da si taj užas olakšate, bavili ste se kore- 
spodencijom, čini se . . . 

Zar opet ironija u glasu? Ili možda prekor? 

— Naime . . . nisam ... To jest . . . pisao 
sam samo jedno pismo . . . 

— Da, samo jedno pismo, ali u d a t o j gospođi 
... I to pismo palo je u ruke njezina muža. 

Govorila je mirno i polako, a svaka je riječ 
punila Cezarovu dušu nemilom slutnjom. 

— Kako? ... Vi znadete? . . . 

— Dabome. Pisali ste Branki jedno naivno pi¬ 
smo, u kom nema ništa zla, ali Dostal ga je otvo¬ 
rio i bio je bijesan . . . 

Cezaru se zažariše obrazi i uši. 

— Pa i sami velite, da nije bilo ništa zla u pi¬ 
smu . . . 

— Ali vi zaboravljate, da se udatim ženama 
ne dijele poljupci samo tako šale . . . 

— Ali u pismu . . . kao sestri . . ., branio se 
Cezar. 

Mira se cijelo vrijeme nije maknula iz svog 
naslonjenog položaja i nije promijenila mirnog i 
odmjerenog tona glasa. Sad se uspravi, nagnu ti¬ 
jelo nešto naprijed, i pogleda Cezaru duboko u 
oči. 

— Vjerujete li vi zaista, da između mlade žene 
i mladog muškarca, koji nisu nikakav rod, a koji 


se jedno drugome mile, da između njih može po¬ 
stojati prijateljstvo ... ili odnos kao između bra¬ 
ta i sestre? . . . 

Cezaru su od neprilike prolazili valovi vrućine 
po čitavom tijelu. Ipak je hrabro izdržao pogled, 
i kad je svršila, odgovorio je naglo: 

— Vjerujem, vjerujem, dabome da vjerujem . . . 
kad ne bih toga vjerovao, moj bi postupak prema 
Branki bio zao, a ja nikad ne činim ono, što sma¬ 
tram zlim. 

Mira kao da je olakoćeno uzdahnula. Pruži Ce¬ 
zaru ruku: 

— Vjerujem vam. Hvala! 

A Cezar joj poljubi ruku s poštovanjem, ne ra¬ 
zumijevajući potpuno, što ona misli. Htijući se 
obraniti od svakog prijekora, nastavi on razgovor: 

— Zapravo ja i nisam htio pisati Branki, nego 
vama. Ali prema vama osjećam uvijek neki re- 
spekt, neku tjeskobu, pa se ne usuđujem. A Bran¬ 
ka mi se više čini kao sestra, čini mi se, da je 
dobar stvor, komu se možeš povjeriti . . . Zato 
sam njoj pisao ... što je zapravo bilo namijenje¬ 
no vama . . . Nisam zlo mislio ... a držao sam, 
da će ona ipak dati pismo čitati i vama ... I vi 
ćete razumjeti . . . 

Što je dulje govorio sve se više zaplitao. Na¬ 
pokon nije znao, kako da se izvuče pa zašuti. 

Mira je gledala u neodređenu točku i tiho je 
progovorila: 

— Svi tako misle o Branki. . . Svi imaju u nju 
više povjerenja i više je vole ... A ipak . . . 

Uzdahnu i prijeđe rukom preko očiju. 

Cezara je nešto stislo oko srca, te bi najradije 
bio zavrisnuo od boli. Da se baci pred Mirom na 
koljena, da je prihvati za ruke, da joj nasloni 
glavu na dlanove, da joj govori nešto lijepa ... li¬ 
jepa . . .? 

Konačno je drhtavim i uzbuđenim glasom tiho 
progovorio: 

— Ne, ne, ne vjerujte . . . Nitko ne voli Branku 
više nego vas . . . Ona je možda lakše pristupna 
pa brže osvaja ... no samo na čas . . . Ali vi ste 
onaj ideal žene, kojoj se divimo . . . koju štu¬ 
jemo ... i koju želimo... Vi imate dušu, koje 
Branka nema. . . Ona bi možda mogla biti se¬ 
stra ... ali vi ste i sestra i mati... i žena . . . 

Nije znao, što govori. Osjećao je samo, da mu 
toliko toga tišti srce pa mu je godilo, da govori. 
Bivalo mu je lakše . . . Mira je šutjela i nije se mi¬ 
cala. Pustila ga je da govori. Samo je zaklopila 
oči, a ruke i koljena su joj podrhtavali. . . 

Uto se začu, kako netko otvara vrata u pred¬ 
soblju. Mira se trgnu, Cezar zašuti. Pogleda Miru 

i učini mu se, kao da je prešavši rukom preko 
čela otrla suzu. 

Taj čas uđe Vyskočil u sobu. 

— Ah, pa vi ste u mraku . . . 

Otvori električno svijetlo i pogleda oko sebe. 

— Gle, gle, zar vas ništa ne zanima, što se 
vani zbiva? 

Mira obrati smiješeći se glavu prema njemu. 

— Gospodin je Cezar upravo zato i došao da¬ 
nas u Zagreb, jer je čuo, da se tu važne stvari 
zbivaju . .. Ovaj čas nam je došao samo na kratki 
posjet. . . 

Cezar se nakloni i prihvati Vyskočilovu ruku 
rekavši par konvencionalnih fraza. 

— Trebali biste sada biti vani. Sav je Zagreb 
na ulici. Toliko žamora, pjevanja, buke i klicanja 
nije se još čulo u Zagrebu. 

I doista, vani s ulice dopiralo je u sobu bučno 
pjevanje: 

Zovi, samo zovi! 

Svi će sokolovi 

Za te život dati ! . . . 

Cezar upotrijebi tu priliku, da se oprosti. Obe¬ 
ćao je Miri, da će se skoro dati opet vidjeti. . . 

Izišavši napolje udari mu u uši najprije silna bu¬ 
ka mase svijeta, što se gurala ulicom.Velike grupe 
ljudi hodale su cestom i klicale: Živilo Narodno 
Vijeće! — Živila sloboda! — Živio Wilson! — Ži- 
vila srpska vojska ! . . . i bezbroj drugih poklika. 
A za njima se valjala četa djece, žena, vojnika i 
odvikivala: Živio ! . . , Živili ! . .. Živila ! ... Razne 
bi se grupe unakrštavale i pozdravljale povicima, 
iz kojih se najviše čulo dječjeg kričanja: Živio! . . . 
Često bi se po više grupa sastajalo pa bi kao za¬ 
jednička veća četa krenule naprijed, i tako bi val 
njihova gibanja za sobom povlačio stotine i stotine 
ljudi, koji su svi imali potrebu da se giblju, da 
viču, da dadu srcu oduška . . . 

Na Zrinjskom trgu primijeti neku strku. Dok je 
prispio onamo, već je bilo nekoliko stotina ljudi, 
a među njima obilje vojnika, što su se strčali oko 
jednog pijanog kaprala, koji je bijesno mahao ka¬ 
pom oko sebe i kričao: Živio zeleni kader ! . .. 
Kod toga je ščepao puce s kape, na kom je još 
bio monogram FJI, i bacio ga daleko od sebe. Svi 
su udarili u burno klicanje. Vojnici su stali skidati 
kape i bacati s njih puceta s carskim monogra- 
mom. Oduševljenje je bilo neizmjerno. Netko se 


Pijani kapral opazi kraj sebe poručnika, koji je 
promatrao rulju. 

_ Dolje s rozetom ! . . . zaurla kapral bijesno. 

— Dolje ! . . . zaori iz tisuću grla. 

Poručnik problijedi. U taj čas već mu je jedan 
akademičar skinuo kapu, istrgnuo rozetu i pričvr¬ 
stio trobojku. Uljudno pruži mu natrag kapu: 

— Izvolite, gospodine! 

Poručnik odsalutira, okrenu se i htjede da 
pođe. Pijani kapral zavika mu u uho: 

— Viči: Živio zeleni kader! 

Poručnik se naglo okrenu, ščepa kaprala za 
vrat, dignu ga u zrak i tresnu njime o zemlju: 

— Vrši svoju dužnost i poštuj stariju vlast, pi¬ 
jana životinjo! 

Stotine je vojnika okružilo poručnika: 

— Tuče vojnike ! . . . Misli, da još živi stara 
Austrija ! . . . Austrijanac ! . . . Udrite ga ! . .. Po 
njemu! .. . 

I već se mašiše bajuneta, da će na poručnika. 
Blijed kao krpa trgnuo je ovaj revolver i za- 
viknuo: 

— Stoj! Tko mi se prvi približi, ustrijelit ću ga 
kao pseto ... 

Vojnici malo ustuknuše. Taj čas se začu pucanj 
par koraka dalje. U istom trenu svi zaboraviše na 
poručnika i potrčaše onamo. To je pucao isti onaj 
akademičar, koji je poručniku skinuo rozetu. 

— Netko mi je ukrao lisnicu, vikao je akade¬ 
mičar; utekao je tamo ulicom Marije Valerije . .. 

Stotinu se ruka maši za džepove. Jedna žena 
za vriska: 

— Jao, meni je nestalo torbice ! . . . 

— Meni je ukradena novčarka ! .. . vikao je 
netko drugi.... 

— Moje zlatne ure nema, stenjao je debeli me¬ 
sar iz Vlaške ulice. 

— Prokleti fakin, vkanil nas je ! ... Za njim . . . 
U ulicu Marije Valerije ! ... 

I sada se masa zatalasa prema ulici Marije Va¬ 
lerije. Tamo je upravo prolazila jedna četa mani- 
festanata: 

Rijeka, Banat, Bačka, 

Tri srca junačka! — 

Zovi, samo zovi- 

Cezar je pošao za njima. Na uglu pred ljekar¬ 
nom Brođovin prepozna poručnika, a uza nj aka¬ 
demičara. Čuo je, kako ovaj govori: 

— Puknuo sam u zrak, da vas spasim . . . 


našao s dugom vrpcom u hrvatskim bojama. No¬ 
žem ju je rezao na komadiće i dijelio vojnicima, 
koji su je metali na mjesto monograma. Građani 
su stavljali trobojku u zapućak, dame su je prikap- 
čale na grudi. 


Masa ima potrebu da razbija ili da ubija . . . Bo¬ 
jim se, još će se kakvo zlo dogoditi.. . 

Ilicom se uopće nije moglo proći. A kad si jed¬ 
nom u nju zakoračio, nosio te val ljudstva sa so- 

bom, htio ti ili ne htio. Pred oktogonom se kupila 
grupa ljudi oko jednog starog generala i zahtije¬ 
vala, da skine rozetu. Starac se osjećao nemoćnim 
prema svjetini i htio da si prokrči put naprijed. 

— Rozetu dolje ! .. . 


— Ali, gospodo, ja sam carski i kraljevski ge¬ 
neral u miru . .. 

— Nema više carski ni kraljevski. . . Rozetu 
dolje ! . . . 

— Gospodo, ja sam prisegao . . . 



BELA ČIKOŠ - SESIA: APOKALIPSA 


Smijeh u gomili. 

— Komu prisegao? Što prisegao? . . . 

— Prisegao sam svome caru i kralju, govorio 
je starac drhtavim, ali odlučnim glasom. 

— Nema više cara .. . zahvalio se je . . . pri¬ 
sega vas ne veže . . . Dolje rozetu! .... 

— Ali, gospodo ! . . . 


— Dolje rozetu ! .. . 

I opet je jedan vojnik skinuo generalu kapu s 
glave, istrgnuo mu rozetu, netko je prikapčao tro- 
bojku, i stavio kapu na glavu generalu . . . 

— Tako, stari, a sad idi, kuda te volja . . . 

Staračac se zguri i snužden zakrenu u Gundu- 
lićevu ulicu. A rulja se valjala dalje . .. 

Cezar zakrenu također Gundulićevom ulicom 
te pođe prema svomu stanu na Akademičkom trgu. 
U pobočnim ulicama nije bilo toliko svijeta pa se 
dalo proći... A njemu je bilo tako čudno pri duši. 
Godila mu je ta vreva i veselilo ga to oduševlje¬ 
nje, a opet hvatala ga tjeskoba kod pomisli, što bi 
moglo nastati, ako masa preotme maha, i ne nađe 
joj se gospodar, koji će je znati obuzdati. . . 

Osim toga nešto mu se drugo melo neprestano 
po mislima. Šta se to zapravo zbilo danas po¬ 
podne? Što li je on razgovarao s Mirom? Nikako 
nije mogao da sredi misli. Takva mu je zbrka u 
glavi. Tako bi želio da bude sam! Da, da, ide 
kući. . . 

Pred Palace-hotelom Croatia naišao je na go¬ 
milu vojnika. Iz rulje čuli se povici: »Tu stanuju 
generalštebleri!« I svi nagrnuše prema glavnom 
ulazu. Tu naiđoše na nekoliko časnika, koji re¬ 
koše, da tu nema generalšteblera. Netko zavika: 
»Zašto nema zastave? Neka se izvjesi zastava!«... 
»Zastava! Zastava!«, urlala je masa. Za par ča- 
saka zaleprša na zgradi zastava, a gomila odušev¬ 
ljena stade klicali: »Bravo! Živila sloboda! Živio 
Wilson! . . .« I zaputi se prema kolodvoru pjeva¬ 
jući: 

Allons, enfants de la patrie, 

Le jour de gloire est arrive! . . . 

A iz Katančićeve ulice dopiralo je gromko plje- 
skanje i klicanje: — upravo se skidao natpis »ugar¬ 
ski« sa zgrade Domobranskog zapovjedništva! . . . 
Mnogi su ljudi glasno plakali od ganuća . . . 

. . . Na kolodvoru opet htjede ona grupa nahru¬ 
piti na glavni ulaz. Nekoliko je vojnika kundacima 
razbijalo prozore. Čulo se vriskanje, prasak stakla, 
psovke, pjevanje. U isti mah se začu ostraga neko 


prepiranje, krika i svađa. Akademičari htjedoše 
spriječiti pljačkanje. Vojnici se oboriše na njih. U 
taj čas nekolicina omladinaca digoše jednoga iz¬ 
među sebe na leđima u zrak, i on stade govoriti.... 
Čulo se nekoliko fraza o slobodi, o madžarskom 
ropstvu, a napokon je zaviknuo: Živila Hrvat¬ 
ska ! . . . I svi skinuše šešire i kape i svečano za¬ 
pjevaše: Lijepa naša domovino! . . . Nastala je po¬ 
božna tišina, misli i srca svih bila su obrnuta na 
himnu. Od bijesne rulje postala je četa krotkih 
jaganjaca . . . Kolodvor je bio spašen. 

Cezar je zakrenuo u Mihanovićevu ulicu i ni 
sam nije znao, kako našao se pred Mirinim sta¬ 
nom ... U blagovaonici i u spavaonici gorjelo je 
svijetlo. Gledajući s ulice u kat, Cezar je vidio, 
kako se u spavaonici po stijeni miče nečija sjena. 
Najednom opazi, kako se kroz otvoreni prozor 
nagnula Mira, valjda da usrkne svježeg zraka. 
Srce mu je stalo naglo kucati. Stisnuo se uz ugao, 
da ga ne prepozna. Mira se podbočila laktovima 
o prozor, a na dlanove je naslonila glavu. Kao da 
je razmišljala . .. Nakon nekog vremena naglo se 
uspravila, duboko udahnula zraka, zatvorila pro¬ 
zor i spustila zastor. 

Cezar je čekao još jedno desetak časaka. U 
spavaonici se utrnulo svijetlo. Onda on zakrenu 
prema svome stanu, a usta su mu nesvijesno po¬ 
navljala stih: 

Tako sam sretan danas, tvoju što vidjeh sjenu!... 

— Čije su to riječi? trgne se najednom iz svojih 
misli. 

A kad se sjetio, da su njegove vlastite, zastidi 
se i krv mu navre na obraze kao djetetu, kad ga 
mati ulovi u kvaru. 

(Nastavit će se). 


MOJE NOĆI 


K AD plavi mrak se spušta i kad se boje tale, 
i tuku tromi sati — danas ko i juče, 
i dok se sivom sjenom neka sjeta vuče, 
ja slušam pjesan noći i jecaj katedrale. 

A dušu moju reže sto pogleda i zvuka, 
i cinički se osmijeh u njoj resonira, 
ko kada bolna djeva noću kraj klavira 
raspliće tužne sanje, dok ne klone joj ruka. 


A zašto se, a zašto u suzu smijeh ne slije, 
da ona sjajna, topla pospe moje noći? 

Ja uvijek čekam hoće 1’ k meni ikad doći 
tajnena ona jutra, što duša mi ih snije. 

Kad plavi mrak se spušta i zalije sve njive, 
za mene ni tad nema mirisa i sreće, 
i tada vruće želim, da se jedno veče 
ja stvorim hladan kamen te katedrale sive. 

Ivo Horvat. 

DVA JUNAKA 


(Iz »Prvog dnevnika«). Napisao BOŽIDAR BECK. 



*EKIH se dogođaja sjećam kao da su 
se desili nema davno. Tako i ovoga. 
A imade od tada već punih dvadeset 
godina. 

_ 7 to uoči jednoga svetka, kada sam se 

vraćao iz škole kući. Bilo mi je osam godina, a po¬ 
sjećivao sam drugi razred pučke škole. Pošao sam 
preko puta pa prema bunaru, što stoji usred trga, 
da ravnom ulicom čim prije stignem kući. 

Kod bunara sam zastao. Šumarov sin Vilko, koji 


imade kuću treću od naše, rješavao je neki spor 
s naučnikom pekara Zorka. Potonji je bio od njega 
stariji za dvije godine, dok su se obojica po uzrastu 
i izgledu činili kao moji vršnjaci. Vilko je bio uče¬ 
nik trećega razreda osnovne škole, a Zorkov 
naučnik Joško je bio upravo pred godinu dana 
istjeran iz nje radi potpune lijenosti i neposlušnosti 
— kako se govorilo po gradu. 

Što je bilo povod spora, to ne bih mogao danas 
posve točno ustvrditi. Sigurno se radilo o nekom 
kamenu, koji je zahvatio Joška po desnoj nozi, jer 
su se iz rane, koja je krvarila, spuštali uski tra¬ 
kovi, koji su zamrljali i dio bosog stopala. 

Tko je zapravo bacio kamen, dali baš Vilko ili 
tko drugi iz grupe djece, koja su se vraćala iz 
škole, nije se dalo ustanoviti. Svakako je onaj, 
koji je to učinio, bio kukavica, kad je pustio, da 
Vilko radi toga nosi odgovornost. 

Kad sam prišao bila je svađa već u ovom sta¬ 
diju: Njih dvojica stajali su jedan spram drugoga 
kao pravi borci zureći si u nešto zakrvavljene 
oči, dok je Vilku prskala slina iz ustiju ovaj puta 


više nego obično. 

»Nu me dekni!« — rekao je Vilko piljeći 
Jošku ravno u oči kao da će mu sad na sasuti 
šaku u zube. 

»’Oćeš?« — upitao je ovaj. »Misliš, da te se 


Dojim«. 

»Pa nu’ me, ako se ufaš« — ponovi prvi nekako 
kao da ga poziva, neka samo pokuša, a onda će 
već nositi posljedice, koje je sam izazvao. 

Joško shvati ovaj opetovani poziv kao neko 
omalovažavanje, kao da se on tobože imade ne- 
ćesa bojati, pa i u nekoj zloradoj radoznalosti, što 
će biti, ako ga udari, , gurne ga šakom u prsa. 

Vilko pritajeno uzdahne, oči mu se zamute 
suzama, no ne zaplače. Ruke mu se grčevito stisnu 
kao da će uzvratiti udarac dvostrukom snagom, 
no onda se opet spuste. 

Sakupilo se još nekoliko drugova i svi smo 
promatrali u ovom času Vilka. Držali smo se više 


kao neki suci, koji će da ocijene udarac, a nije¬ 
dnom od nas nije palo na pamet, da interveniramo 
u pravcu mirnog riješenja spora. 

Umjesto protuudarca, kojega smo svi očeki¬ 
vali, podigne Vilko jačinu svoga glasa za nekoliko 
nota i rekne: 

»De, dekni me još jedamput«. 

Glas mu je bio mnogo jači od prijašnjega, bio je 
posve stran. Mi ga nismo čuli nikada ovako go¬ 
voriti. Taj glas nagoviještao je neku odlučnu gestu, 
pa je izgledalo, da je u njemu sabrano još zadnje 
svjetovanje Jošku, da uzmakne. 

Joško je bio iznenađen. On je već poslije prvoga 
udarca, što ga je dao Vilku, osjećao protuudarac, 
on je dapače osjetio, kako mu je pao na glavu, 
zato je i namjestio kapu, da ga ublaži. On je to 
očekivao, a evo — ništa. 

Ovo ponovno izazivanje činilo mu se kao ru¬ 
ganje. To ga vrijeđalo. A napokon, zašto da ga 
i opetovano ne udari. Sada, kad je već započeo 
svađu, mora je i dovršiti, jer što ce inače misliti 
ovi oko njega. Ismjehivat će ga više nego i Vilka. 

»Hoćeš li dakle još? A?« — upita kao da ne 
vjeruje, da ga protivnik i dalje izaziva. 

»Nude, ako se ufaš« — zaprkosi izazovnim 
glasom Vilko namještajući noge, kako bi bio što 
stabilniji kod onoga, što će slijediti. 

Joško zavitla rukom, koju Vilko dočeka po¬ 
svema sabrano, prem joj je mogao lako izbjeći, da 
je samo korak uzmakao. Spustila mu se na rame 
dotaknuvši se usput uha, koje se zacrveni kao 
makov cvijet. 

Vilko zastenje. Proizusti nešto nerazumljiva i 
podigne desnu ruku, koja umjesto da brzinom 
udarac uzvrati, zaustavi se na uhu, ublažujući svo¬ 
jom hladnoćom krv, koja je onamo navrla. 

Raskuštrana kosa kao da mu se ponešto uzdigla, 
a cijelim tijelom prošao mu neki drhtaj. Pričinjao 
mi se strašnim. Prodirao sam očima u njegove dže¬ 
pove naslućujući, da u njima krije kakvo oštro 
oružje. Sjetio sam se, da sam pred nekoliko dana 
vidio u njega nož istina nešto raskliman i rđav, 
no ipak sposoban, da se njime počini zlo. Bojao 
sam se nesreće, koja je lebdjela u zraku. 

»Pa nude. Udari me još samo jednom« — pro¬ 
slijedi naglasujući svaku riječ tako. da smo svi 
zamijetili njihovo akcentuiranje, pred kojim nas 
prođe neka jeza. 

Joško iskolačio oči; užario se gotovo kao \il- 
kovo uho i kao da je htio nešto reći, no onda ih 
je hotice prešutio ili nije mogao. Nos mu se sa- 

Vijenac 


vio poput kljuna u grabilice. Primakne obraz 
svome protivniku tako, da im se je dah sastao, a 
onda najednom uzdigne glavu, okrene se i pođe 
na drugu stranu, 

Vilko ga isprati mirnim nepomičnim držanjem, 
a onda se i sam okrene i upravi prama kući kao 
da se nije ništa dogodilo. 

Mi gledaoci smo odahnuli. Nesreća, koja je 
bila blizu, razišla se poput magle. Jedan tren smo 
bili nepomični, a onda se svi izim mene uputiše za 
Joškom priznajući mu, da je on pobjednik. 

Ja nisam pristao uz njih. Morao sam istina pri¬ 
znati, da je Vilko dobio dva udarca, na koja nije 
nijednim odgovorio, no ipak se Joško nije usudio, 


da ga udari i treći puta. A baš u tome je ležao 
ključ prave pobjede. 

»Ti, Vilko«, — rekao sam mu, pošto smo šuteći 
stigli do moje kuće« — »što bi ti bio učinio, da 
te je Joško udario i treći put?« 

Morao sam ga to pitati, ako ne zbog česa dru¬ 
goga, a ono radi toga, što mi se spor ipak priči¬ 
njao neriješenim. Imao sam na to i pravo, jer sam 
se jedini od drugova priklonio uz njega. 

»Štoo? . . . Prijavio bih ga svome tati, a on bi već 
isposlovao kod pekara, da Joško bude otpušten«. 

Na ovo mu nisam ništa odgovorio. Pogledao 
sam samo u pravcu, kamo su nestali drugovi sa 
Joškom, i bilo mi je žao, da nisam i ja pošao s 
njima. 


MARIJA MAGDALENA 

DRAMA U TRI ČINA S EPILOGOM 
Napisao FRAN GALOVIĆ 
(Nastavak) 


Druga žena: 

A znate 1’ onog, što se rodi slijep, 

I on mu oči kalom otvori! 

Ded, pitajte ga, što mu rekoše 
Svi sveštenici i farizeji, 

Jer htjedoše da sakriju to čudo! 

Ni jedan nije odgovorit znao, 

Već rekoše mu, da je grješnik težak, 

U griesima da rodio se vas, 

I baciše ga napolje. 

(Otraga se pojavilo nekoliko rimskih vojnika.) 

Treći muškarac: 

(spazio ih je drugo,j ženi): 

Ded, gledaj! 

Od ovijeh nek izbavi nas on! 

(Skupina se razilazi po trgu. — Oni vojnici stanu, jedan se 
nasmiješi pokazujući ove, što su se razišli, pa odu dalje. — 
Marija Magdalena stoji tamo kraj zida kao kip od kamena. — 
Dva judejska mladića izađu s lijeve strane, i prvi od njih je 
spazi, pa se polako prikrade do nje i obuhvati je oko 
grudiju.) 


Ah! 


Marija Magdalena 

(zadršće i krikne): 


Prvi mladić. 


Gledaj, kud se ta čarobnica 
Uputila! — Što radiš ovdje? 


Marija Magdalena 

(istrgne se): 

Pusti! 


Drugi mladić: 

Bez nakita je, pa na ulici! 

Što znači to? 

Treći mladić: 

Da nije nova šala? 

Čistoćom želi ljude smamiti! — 

A1 zašto nisi kostriet bacila * 

Na bielu raskoš golih grudiju, 
Izgorjet će ti tako na suncu! 

Prvi mladić: 

Tek nije više nekud ponosna 
Ko jučer! Pogled kanda zgasnuo je! 

Treći mladić 

(surovo): 

Baš dobro, da si ovdje! — Sramotno 
Odbacila nas radi Rimljanina! — 
Pred narod sada povest ću te ja, 

Da on ti sudi! 

Marija Magdalena: 
Evo! Vodi me! 

Treći mladić: 

Ne bojiš li se? 

Marija Magdalena: 
Koga? 

Treći mladić: 

Tako zar?! 

Još uvijek ponos drski izbija 
Iz bludničkijeh ustiju. — Ja želim 
Na koljenima da te gledam ovdje 

Osramoćenu, da te bacim rulji, 

Pa nek zabode svoje gnjusne pandže 
U tvoje meso! — Ne dršćeš li sada? 

Marija Magdalena: 

Pred kime? 

Treći mladić: 

Pitaš? Je li? 

Marija Magdalena: 

Predaj me 

Toj svjetini, i nek me razderu, 

Dovršit će se barem sve! 

Treći mladić: 

Ne, ne ćeš 
Onako samo, kako misliš ti, 

Da jednim mahom bude svemu kraj! 

Ne! Polako će život izlaziti 
Iz tvoga tiela. Svaki dah i vapaj, 

Što otkine se tvojim usnama, 

On krvlju mora biti poštrapan! 

Marija Magdalena 

gleda ga sasvim mirno): 

Prestraviti me želiš? 

Prvi mladić: 

Obiesna je 

I misli, da je samo šala sve! 

Drugi mladić: 

A1 ova šala bit će krvava! 

Treći mladić: 

Pozovi sada svoga Rimljanina! 

Marija Magdalena: 

Ja više ne ću njega zvati! 

Prvimladić: 

Aj! 

Zar nasitio ovu noć je tebe? 

Drugi mladić: 

Gle, evo ljudi! 

Treći mladić: 

Da se nisi makla! 

Marija Magdalena: 

Ja evo stojim, čekam. Sudite mi! 

(Svjetina se stala skupljati oko Marije Magdalene i mladića.) 

Prvi muškarac: 

Što vičete? 

Treći mladić: 

Da I’ vidiš, narode, 

Tu grješnicu, što blati sveti grad?! 


Glasovi iz puka: 

Da! Poznamo je! 

Treći mladić: 

Primala si svakog 
U griešni dom; i čelo joj svjedoči, 

Da bezočna je, gnjusna bludnica! 

Glasovi iz puka: 

Utucimo je! 

Prva žena: 

(trećemu mladiću): 

Nisi 1' možda i ti 
U njenu kuću dolazio? 

Eto! 

Nek sama reče! 

Marija Magdalena 

(gleda ga samo jednim neizmjernim prezirom). 

Treći mladić: 

Šuti! 

Glasovi iz puka: 

Vodite je! 

(Silna graja.) 

Prva žena 

(spazila je nešto u otvorenome hodniku Simonove kuće i 
stane pred svjetinu, koja već hoće da navali na Mariju 
Magdalenu): 

Ne! Amo ide Njegov sjajni lik, 

Bez krune mu je čelo kraljevsko 
I vedro kao ljetni dan! 

Marija Magdalena 

(zadršće i dahae): 

Zar on? — 

(Iz kuće izlazi Isus, a za njim učenici i Simon Farizej.) 

Isus: 

Šta hoćete? 

Glasovi iz puka: 

Utucite je smjesta! 

Simon farizej 
(Isusu, gledajući bijesna lica naroda): 

Čuj, Gospode! Da u kuću se kloniš, 

Jer mogli bi da budu — 

Trećimladić 

(stupi naprijed i poviče jakim glasom, koji nadilazi svu onu 

buku): 

Mir u j te! 

(Svi ušute i gledaju ga začuđenim pogledom.) 

Trećimladić 

(Isusu): 

Mi vjerujemo, rabi ; da si ti 
Pun mudrosti, i vidimo čudesa, 
Judeja što ih nije gledala 
Još nikada! I zato reci nam: 

(Pokazujući na Mariju Magdalenu.) 

Gle, ovdje stoji žena bludnica, 

U preljubi je stoput uhvaćena, 

A Mojsije u zakonu nam veli, 

Da ubijamo takve kamenjem! — 
Što ti nam kažeš? 


Isus 

(digne napokon glavu i progovori mirno): 

Bez grieha tko je, neka uzme kamen 
I neka baci na nju! 

(Kako je zaječao prvi zvuk Isusova-glasa, sve umukne, a kad 
je Isus dovršio, počne se narod povlačiti natrag, tako da 
sprijeda ostane sama Marija Magdalena.) 

Isus 

(obori opet glavu). 

Marija Magdalena 

(ostaje nepomična na zemlji, samo joj iz prsiju izleti suhi 

šapat): 

Gospode! 


Glasovi iz puka: 

Ubiti je valja! 

Prvi farizej : 

Da, ubiti i zasut kamenjem! 


Isus 

(iza dulje šutnje pogleda narod i vidjevši, kako su svi uz 
maknuli, obrati 1 se k Mariji Magdaleni): 

A gdje su oni, što te tužahu? — 

Ni jedan te ne osudi? 


Trećimladić 

(pograbio je suruvo Mariju Magdalenu i dovukao je pred 

Isusa). 

Marija Magdalena 
(posrnula je i klonula kraj stepenica terase). 


Marija Magdalena 

(tihim glasom): 

Ni jedan! 


Isus 

Ni ja te ne osudih! Ustaj! Idi! 
Ne grieši više! 


Trećimladić 
Osudi je, jer ti si čovjek svet 
I pravedan, pa da je narod uzme 
I da je izvan zidina odvuče, 

Nek tamo primi plaću za svoj grijeh! 

Isus 

(gleda u zemlju i ne odgovara ništa). 

Prvi farizej 

(nakon kratke stanke u po glasa): 

Gle, šuti! 

Trećimladić 
Reci! Puk će osudu 
Izvršit namah, zasut griješnicu! 

Glasovi iz puka 

(sve bijesniji i žešći): 

Osudi je! Osudi! Kamenja 
Za zidinama ima za nju dosta! 

(Jedna se skupina približila Mariji Magdaleni, i nekoliko se 
ruku već maša, da je pograbi za ramena.) 

Marija Magdalena 

(poniknula je, a teški dah nadimlje joj prsa. Pijesti su joj 
grčevito stisnute). 


Marija Magdalena 

(digne se polako, i u tom trenu joj se pogled sastavi s po¬ 
gledom Isusovim. — Tijelo joj zadršće nenadano, a sva 
čežnja provali u Jednome očajnom vapaju): 

Smiluj! Smiluj se! 

(Grčevito proplače i padne do njegovih nogu zagrlivši ih 
svom snagom.) 

Isus 

(Simonu farizeju): 

Gle, Simone! Da 1’ vidiš ženu ovu? — 

Ja u kuću sam tvoju ušao, 

Ni vode mi na noge nisi dao, 

A ona mi ih obli suzama! 

Ni cjelova mi nisi podao, 

A ona moje noge cjeluje! 

Pa zato joj se griesi praštaju, 

Jer veliku je ljubav imala! 

(Dalekim glasom.) 

I ona dobro djelo učini: 

Za ukop tielo spremila je moje! 

(Velika šutnja. — Čuje se samo pridušeno jecanje Marije 
Magdalene.) 

Zavjesapada. 

KONAC DRUGOGA ČINA. 

(Nastavit će se). 

MARIJA CHAPDELAINE 

PRIPOVIJEST IZ FRANCUSKE KANADE 
Napisao LOUIS HeMON. Prevodi Dr. DRAGO ĆEPULIC 
(Nastavak) 


REBALO je predati se; Marija uz¬ 
dahnu i pomisli, kako bi si na drugi 
jedan način pribavila dobrohotnost 
božju. 

istina, mati, upita ona podvečer, 
da se uvijek dobije ono, što se želi, kad se na 
Badnjak izmoli tisuću Zdravih Marija? 

— Istina, odvrati ozbiljna lica mati Chapde- 
laine. Ako netko ima kakvu želju, i izmoli tisuću 
Zdravih Marija, kako treba, pred polnoćkom ri¬ 
jetko da ne dobije što je želio. 

Na Badnjak vrijeme bijaše studeno, ali bez vje 
tra. Rano ujutro iziđoše opet oba čovjeka, da još 
jednom pokušaju nabiti put, no nijesu imali ve¬ 
like nade. Već dugo prije njihova odlaska i pravo 
reći dugo prije dana Marija bješe počela moliti 
svoje Zdrave Marije. Probudivši se zarana 
uze svoju krunicu ispod jastuka i odmah stane po¬ 
navljati molitvu vrlo brzo, idući od posljednjih ri¬ 
ječi na prve bez ikakova prekida i brojeći vazda 
zrnca krunice. 

Još svi ostali spavahu. Samo pas bijaše ostavio 
svoje mjesto kod peći, videći je, gdje se miče. i 
sjedne do njena kreveta, svečano, i stavi glavu 
na pokrivalo. Oči Marijine gledahu njegovu gu¬ 
bicu, naslonjenu na smeđu vunu, njegove vlažne 
oči, u kojima se čitala patetična priprostost živo¬ 
tinjska, klapave uši, glatku dlaku, dok usta bez 
prestanka šaptahu svete riječi: »Zdravo, Marijo, 
milosti puna . . .« 

Doskora skoči Tit'Be iz kreveta, da metne drva 
u peć. Marija postiđena okrene se na stranu i 
sakrije krunicu pod pokrivalo nastavivši i dalje 
svoju molitvu. Peć je brujila, pas se povrati na 
svoje obično mjesto, i još pola sata sve bijaše u 
kući nepomično osim prstiju Marijinih, koji bro- 
jahu šimširova zrnca, i ustiju joj, koja moljahu 
marljivo poput radnice pri poslu. 

Zatim je trebalo dići se, jer se dan primicaše, 
trebalo je izmljeti žito i pripraviti meke palačinke, 
dok ljudi pođu u štalu nahranili blago, a onda 
ih dvoriti, kad se vrate, prati posude, i spremiti 
kuću. Sve zaposlena tim poslovima Marija ne 
prestade ni jednog časa moliti krunicu. Ali se ko 
načno nije više mogla služiti svojom krunicom i 
bilo joj je teško točno brojiti. Kad je jutro pood- 
maklo, ona je napokon ipak mogla sjesti do pro¬ 
zora, jer nije bilo hitnoga posla, i nastaviti svoju 
zadaću s više metode! 


Podne ! 

Već je izmolila trista Zdravih Marija. 
Sad nestade njene zabrinutosti, jer se osjećaše 
gotovo sigurnom, da će na vrijeme dovršiti svoju 
zadaću. I pade joj na um, da bi post mogao biti 
jedan razlog više blagosti Božjoj i pretvoriti njenu 
nadu u izvjesnost. Zato je malo jela uskraćujući si 
stvari, koje je najviše voljela. 

Popodne morala je raditi na trikotu od vune, 
što ga je naumila pokloniti svome ocu za novu 
godinu. I premda je i dalje bez prestanka šaptala 
svoju jedinu molitvu, posao njenih prstiju činilo 
se da je malo rastresuje i usporuje njenu molitvu. 
Zatim je trebalo pripraviti večeru, što je tražilo 
mnogo vremena. Napokon dođe Tit Be, da mu 
popravi rukavice, i za sve ovo vrijeme Zdrave 
Marije napredovahu samo polagano od časa do 
časa, poput procesije, koju zaustavljaju sveto¬ 
grdne zapreke. 

Ali kad dođe večer, i posao dana bude dovršen, 
te se mogla vratiti na svoj stolac kraj prozora, 
daleko od slabog svjetla svjetiljke, u svečanoj sje¬ 
ni, nasuprot ledeno bijelih polja, ona opet uze u 
ruke krunicu i dade se na molitvu sa zanosom. 

Otac je Tit’ Be pušio uprijevši se nogama o 
peć. Mati je šivala nove vezice za stare indijan¬ 
ske papuče od kože kanadskog jelena. Vani se 
digne mjesec kupajući u svom svijetlu studen 
bijela tla, a nebo proniknuto dirljivom čistoćom i 
dubljinom, podade se zvijezdama, koje su sve nali¬ 
čile čudotvornoj nekadanjoj zvijezdi. 

»Blagoslovljena si ti među ženama . . .« 

Kaka je često i vrlo brzo opetovala kratku mo¬ 
litvu, napokon se zbunila i katkada se zausta¬ 
vila, smetena duha, ne mogući da opet nađe 
poznate riječi. To bi časak potrajalo; zatvorila bi 
oči, uzdahnula, a fraza, koja bi se odmah zatim u 
svijest povratila i koju bi usta izgovarala, izgo¬ 
varala bi mašinalno svojim prvotnim tačnim i sve¬ 
čanim smislom: 

» . . . Blagoslovena si ti među ženami . . . « 

Napokon pade neki umor na njene usne, i od¬ 
sele izgovaraše svete riječi laganije i mučnije. Ali 
se zrnca od krunice i dalje klizala među njenim 
prstima, i slala Zdrave Marije prema ne¬ 
beskoj visini, odakle se Marija, milosti puna, 
sigurno sagibaše sa svog prijestolja prema zemlji, 
slušajući molitvenu glazbu, koja se do nje dizaše. 

» . . . Gospodin je s tobom . . . « 



311 
















God. I. 


VIJENAC« 


Broj 16 . 


Kolci od ograda sačinjavahu na bijelom tlu 
okvašenom blijedim svijetlom crne prečke. Debla 
od breza isticahu se na rubu tamne šume i izgle¬ 
dahu poput kostura živih bića, u koje studen zem¬ 
lje prodre i usmrti ih; no ledena ova noć bijaše 
više svečana nego strašna. 

— Uz takve puteve ne ćemo biti mi jedini, koji 
će biti prinuždeni ostat kod kuće večeras, reče 
mati Chapdelaine. Pa opet, ima li što ljepše od 
polnoćke u Saint-Coeur-de-Marie s Yvonneom 
Boilly na harmoniju i Paciffiqueom Si mardom, 
koji tako divno latinski pjeva! 

Ona se brižno čuvala da išta reče u noći, kao 
što je ova, što bi moglo zvučiti kao tužba ili kao 
prigovor, ali i protiv njene volje njen govor i njen 
glas jednako žaljahu na daljinu i osamu njihovu. 

Njen muž odgonene njenu žalbu, te i on dirnut 
žarom svete večeri stane da se sam optužuje. 

— Istina, Laura, da bi ti bilo srećnije prošlo 
življenje mjesto sa mnom, s kojim drugim čovje¬ 
kom, koji bi bio ostao na kakvom lijepom zemljištu 
kraj sela. 

— Ne, Samuel, dragi Bog čini dobro sve, što 
čini. Ja se jadam . . . S pravom se jadam. A tko se 
ne jada? Ali mi nijesmo bili baš nesrećni, nas 
dvoje, nigda. Živjeli smo bez velikog trpljenja. 
Momci su dobri momci, hrabri i gotovo sve nam 
dadu, što zasluže, a Marija je isto tako vrijedna 
djevojka ., . 

Oboje se raznježiše pri pomisli na prošlost, ali 
i pri pomisli na svijeće, koje već gorahu, i na pje¬ 
vanje, koje će se doskora u visine uzvinuti, slaveći 
svuda rođenje Spasiteljevo. 

Život bijaše za njih uvijek jedinstven i jed¬ 
nostavan: nužni mučni rad, bračni sklad, podlož¬ 
nost zakonima, naravi i Crkve. Sve se ovo bijaše 
sada ujedno sraslo, obredi kulta i pojedinosti dnev¬ 
nog života zajednički proživljene, te bi im bilo 
nemoguće razlučiti vjersko ushićenje, koje ih obu¬ 
ze, od njihove neizražene međusobne raznježe- 
nosti. 

Mala Alma-Rose čuje, da se dijele hvale, i pri¬ 
đe da traži svoj dio. 

— Ja sam također bila valjana, a, oče? 

— I s pravom . . . i s pravom . . . Bio bi to ve¬ 
lik grijeh biti zločest, danas, kad se rodio mali 
Isus. 

Za ovu djecu je Isus Nazarenac bio uvijek »mali 
Isus«, rudasto djetešce s pobožnih slika. A uisti¬ 
nu je i za roditelje njegovo ime ponajčešće to isto 
značilo. Nije značilo protestanskog bolnog i du¬ 
bokog Krista, nego nešto usrdnije i nešto manje: 
jedno novorođenče na rukama svoje majke, ili 
najviše jedno maljušno dijete, koje se može ljubiti 


bez mnogo napora duha, pače i bez pomisli na 
njegovu buduću žrtvu. 

— Bi li se rado zibala ? 

— Da. 

I uzme svoju malu kćerku na koljena i stane 
je njihati. 

— Da malo zapjevamo, a? 

— Da. 

— Tako je; pjevajmo zajedno: 

U svojoj štalici, 

0, što je Isus drag ! 

Na uboškoj slamici 
Ljubak, Isus blag . .. 

Počeo je u pol glasa, da ne nadviče njen slabi 
glasić. Ali se doskora zanese svojim žarom i stane 
pjevati iz sve snage, gledajući u daljinu. Telesfor 
sjedne do njega i stane ga motriti s obožavanjem.. 
Za ovu djecu, koja bijehu odgojena u jednoj sa¬ 
motnoj kući bez drugog kakvog druga do svojih 
roditelja, Samuel Chapdelaine, utjelovljavaše svu 
mudrost i svu moć svijeta, i kako bijaše s njima 
strpljiv i blag, uvijek spreman, da ih primi na ko¬ 
ljena i da im pjeva kantike ili bezbrojne negdanje 
pjesme, koje ih učaše jedno za drugim, oni su ga 
ljubili osobitom ljubavi. 

. . . Svim kraljevskim palačama 
Porediti se ne da 
Ljepota njena sama, 

Te štalice od meda. 

— Još? Pa dobro. 

I sad pjevahu i mati Chapdelaine i Tit' Be. 
Marija se nije mogla oteti, a da ne prekine za čas 
svoju molitvu, da sluša i motri. Ali riječi Kanti- 
ka podvostručiše njen žar i ona se dade iznova na 
svoj posao s još gorljivijom vjerom. »Zdravo, Ma¬ 
rijo, milosti puna . . .« 

— A sada? Sad jednu drugu pjesmu. Koju? Ne 
čekajući odgovora otac začne: 

Stigla jesu tri teška broda, 

Tri broda teška od zobi i žita, 

Pođimo po vodi prošetat se njima, 

Poigrat se ondje na otok . . . 

— Ne, dakle ne ovu? . . . Bistru vodu? A? 
Ta je lijepa, aha . . . Ajde svi ćemo zajedno! 

I baci pogled na Mariju. Ali opazivši krunicu, 
koja se beskrajno klizaše među njezinim prstima, 
on je ne htjede prekinuti. 

Na bistru vodu 
Šetati pođem, 

Slijepu je nađem 
I u nju zađem . . . 

Dugo, dugo već ja te volim, 

Zaboravit tebe ne mogu . . . 

Napjev i riječi, sve dirljivo. Pripjev pun neke 
naivne tuge, i nijesu samo priproste duše raznje¬ 
žene ovom pjesmom. 

. . . Na najvišoj grani 
Slavuj me zatravi, 

Pjevaj, pjevaj, slaviću, 

Moj veseli ptiću! 

Dugo, dugo već ja te volim, 

Zaboravit tebe ne mogu . . . 

Zrnca krunice ne kližu se više među spruže- 
nim prstima. Marija nije pjevala s ostalima, ali je 
slušala, i melankolična ljubavna tužaljka pričini 
se dirljiva i melankolična i slatka njenoj duši mo¬ 
litvom nešto umorenoj. 

. . . Tvoje srce pjeva, 

Moje srce plače, 

Ostavi me djeva 
Zarad lude riječi . . . 

Zarad ruža kite, 

Koju joj uskratih. 

Dugo, dugo već ja te volim 
Zaboravit tebe ne mogu . . . 

Marija pogleda kroz prozor na bijela polja, koja 
okružavaše svečana šuma. Vjerski žar, porod nje¬ 
ne mladenačke ljubavi, dirljivi glasovi obiteljskih 
grla, sve se slijevalo u njenoj duši u jedno jedino 
čuvsto. Doista svijet bijaše te večeri pun ljubavi, 
svjetske i vjerske; oboje jednako priproste i jake 
bijahu one posmatrane, kao stvari naravne i nuž¬ 
ne, tako te molitve, koje sazivahu dobrohotnost 
božanstva nad draga bića, bijahu samo sredstvo za 
očitovanje ljudske ljubavi, tako te se naivne lju¬ 
bavne tužaljke pjevahu ozbiljnim i svečanim gla¬ 
som izrazom ushićenja nadljudskih zazivanja. 

. . . Htio bih biti ruža, da znam 
Te na šipku još je gore, 

I šipak tada sam 
U duboko bačen je more. 

Dugo, dugo već ja te volim, 

Zaboravit tebe ne mogu . . . 

»Zdravo, Marijo, milosti si puna . . .« 

Kad pjesma svrši, Marija otpočne makinalno 
iznova svoju molitvu i s obnovljenim žarom, te se 
i opet Zdrave Marije stanu redati. 


Mala Alma-Rose usnu međutim na koljenima 
svog oca; svukoše je, odniješe u krevet, za njom 
dođe na red Telesfor. Doskora se i Trt’ Be prote- 
gnu, zatim napuni peć zelenim brezovim drvetom. 
Otac Chapdelaine pođe po zadnji put u štalu i 
vrati se žurno veleći, da zima biva sve jača. Do¬ 
skora svi polijegaše, samo ne Marija. 

— Nemoj zaboraviti ugasiti lampu. 

— Ne ću, oče. 

I odmah je ugasi voleći tamu, i opet sjedne do 
prozora i stade moliti poslijednje Zdrave Marije. 
Pošto dovrši, spopade je neka dvojba i strah, da 
se nije možda prevarila brojeći, budući da nije 
uvijek mogla brojiti na zrnca krunice. Stoga izmoli 
iz opreza još pedeset Zdravih Marija i onda tupa 
i umorna stane, a srećna i puna pouzdanja, kao da 
je primila svečano obećanje. 

Vani se svijet kupao u svijetlu, okružen onim 
studenim sjajem, koji se noću prostire nad snije- 
žnim krajem za vedra neba i mjesečine. Unutar 
kuće vladaše tama, te se činilo, da baš polje i 
šuma obasjaše i čekaju svetu uru. 

»Tisuću je Zdravih Marija izmoljeno, pomisli 
Marija, još nijesam ništa zatražila . .. bar ne rije¬ 
čima.« 

Bijaše joj se činilo, da to možda nije nužno, 
da će je božanstvo razumjeti i ako riječima ne 
izreče svoju želju, napose da će je razumjeti Ma¬ 
rija . . . koja bijaše žena na ovoj zemlji. Ali se 
u zadnji čas njeno priprosto srce nešto poboja, i 
ona stade tražiti, kako da izreče riječima ono, 
što je molila. 

Fran^ois Paradis . . . Dabome, njena se želja 
odnosila na Fran^oisa Paradisa. Ti si to, Marijo 
milosti puna, pogodila, zar ne? A kako da ona 
svoje želje riječima izrazi, a da ih ne oskvrne? 
Da mu ne bude zlo u šumi ... Da drži svoje obe¬ 
ćanje i da više ne kune i ne pije . . . Da se u 
proljeće vrati . . . 

Da se u proljeće vrati . . . 

I tu se zaustavi, jer joj se činilo, da će kad se 
vrati, pošto održi svoje obećanje, ostala njihova 
sreća biti nešto, što će moći stvoriti gotovo sa¬ 
mi .. . gotovo sami . . . Osim toga ako je sveto¬ 
grdna ova pomisao . . . 

Da se u proljeće vrati . . . 

Misleći na ovaj povratak, na njega i na njegovo 
lijepo suncem ispaljeno lice, koje će se nad nju 
nadviti, Marija zaboravi sve ostalo, i dugo je motri¬ 
la, a da ništa nije vidjela, pa ni tlo prekrito snije¬ 
gom, koje se na mjesečini činilo nekom velikom 
pločom čudnovate tvari nekog bisera ili boje bje¬ 
lokosti — crne ograde, blizi rub strašnih šuma. 

RATNI DOJMOVI 

Napisao VIKTOR KRALJ 
(Nastavak) 


m OĆ bijaše tamna, premda je nebo 

t bilo posuto zvijezdama, i tiha. Selo 

J Gvozdjec, koje bijaše velika većina 

žitelja još istog dana napustila čuvši, 
da se sprema bitka, snivaše dubok san. Niti lavež 
pasa niti pjev pijetla niti drugi kakav žamor ne 
pomućivaše noćne tišine. Sve bijaše kao izumrlo. 
Daleko negdje na obzoru — barem ti se čini tako, 
jer noću se ne da odrediti udaljenost ni uz naj¬ 
bolji vid — pojavilo bi se svijetlo, koje bi po¬ 
put zvijezde putovalo sad na lijevo sad na 
desno, sad bi ga nestalo, da se onda opet pojavi 
na sasvim drugom mjestu, dok napokon ne bi za 
vazda iščezlo. Iskustvo nas bijaše naučilo, da je 
optička varka noću daleko veća nego danju. Ako 
se svijetlo noću u nekoj udaljenosti brzo miče na 
lijevo ili na desno, čini ti se, kao da je vrlo blizu, 
a ako se u istoj udaljenosti svijetlo miče polaga¬ 
no na lijevo ili na desno, čini ti se, kao da je vrlo 
daleko. I tako po tim pomičnim lučima nijesmo 
mogli ništa zaključiti, niti udaljenosti niti brzine 
niti smjera, jedino smo mogli naslućivati, da su to 
električne svjetiljke ruskih časnika, koji su vodili 
svoje odjele na određena im mjesta, što je navije- 
štalo, da bi zorom mogla uslijediti navala. 

Ovu tajanstvenu ali opasnu tišinu, koja je u se¬ 
bi sakrivala svu strahotu tolikih kreševa, što smo 
ih dotada preživjeli, prekidao je neprestani mu- 
kli žamor, koji je dolazio od različih izmiješanih 
zvukova i štropota, kojima se uz najbolju volju 
nije moglo izbjeći, kao i od poluglasna govora, 
koji bijaše nuždan kod primanja i izdavanja zapo¬ 
vijedi, kod izvješćivanja viših zapovjedništva tele¬ 
fonom i slično. 

I ta je noć prošla mirno, tek prema jutru čuo 
se klopot isprekidan tu i tamo čvrčanjem ukoče¬ 
nih točkova — štropot, koji kao vjeran pratilac 
teških tovarnih kola tačno najavljivaše približava¬ 
nje ruskih topova. Da se nijesmo bili u svom ra¬ 
čunu prevarili, uvjerio nas je dva do tri sata iza 
toga prvi hitac. Baterija, koja nas je prva bila po¬ 
zdravila, sastojaše se od poljskih topova, a bijaše 
postavljena na najbližu distancu. To se mogaše i 
može uvijek s dosta velikom sigurnošću ustano¬ 
viti, budući da prasak granate odnosno šrapnela 
uslijedi gotovo u isti čas s hicem poljskog topa, 
ako je distanca kratka. Što je veća distanca, to 
kasnije uslijedi iza topovskog hica prasak taneta, 
budući da je krivulja, koju opisuje tane, to dulja 
od zračne linije, kojom se širi zvuk, što se dalje 


nalazi top od cilja, to jest što je veća distanca. 
Kod običnih topova ta se udaljenost ne da tako 
lako prosuditi, jer kod tih topova tane opisuje 
vrlo visoku krivulju, bila distanca kratka ili du¬ 
ga, tako te se topovski hitac znatno prije čuje, ne¬ 
go što stigne tane k svome cilju. 

Prvi dakle šrapnel, kojim je naš protivnik stao 
sondirati, ispitivati našu poziciju, učinio je neo¬ 
bično jak dojam, koji se mogao ne samo čitati na 
licima pojedinaca, već se mogaše razabrati i iz 
vladanja čitave mase. Ne samo da su momci, do¬ 
duše već odavna navikli siktanju i zviždanju te 
naprasitom praskanju tih zračnih nemani, instin¬ 
ktivno sagnuli glave, stisnuli ramena ili čučnuli, 
već su poput krušaka popadali u jarak pribivši se 
uz prednju stijenu njegovu. Slika više smiješna 
već ozbiljna. Dolazilo je to od toga, jedno što se 
nitko nije nadao doduše poznatom, ali silovitom 
gostu i onda što smo se u zadnjih pet, šest dana 
bili odvikli topovskom tanetu. 

Iza prvog šrapnela, koji bijaše prasnuo visoko 
nad našim glavama, doleti drugi, pa treći i. . . 
grobna tišina. Ispražnjeno šuplje zrno posljednje¬ 
ga šrapnela bez kapice s paljkom i bez svoga 
kobnog sadržaja od neko stotinu sitnih okruglih 
taneta, koja se zujeći i šumeći poput jata golubo¬ 
va, kad se nalaze u brzom lijetu, zabiše što u ze¬ 
mlju, što u stabla od drveća, koje se nalazilo iza 
nas, otkotrlja se uz zvuk, kao kad duneš u praznu 
bocu, i udari jednoga od momaka, ne baš nježno 
ali ipak bez ozbiljnije posljedice. U ušima je još 
uvijek zujalo i praskalo. 

Zlokobna tišina trajaše već nekoliko časaka, 
no nitko se ni ne mače u svom skrovištu. Svatko 
je dobro znao, da su ona tri šrapnela imala svrhu 
upucavanja, i da će iza njih slijediti granate, bu¬ 
dući da je posljednji od šrapnela prasnuvši neko 
pedeset koračaja pred našom pozicijom bio tačno 
upucan. Tako i bi. Poput strijele zviznu prva gra¬ 
nata i kresne nekoliko koraka iza našeg jarka za¬ 
vršivši svoj kratki život zaglušnim reskim pras¬ 
kom. Kratak taj proces tako se neopisivom brzi¬ 
nom zbio, da ne bi znao reći, što si najprije čuo,, 
dali zvizg ili hitac iz topa, ili pak prasak granate, 
iza kojega je neposredno slijedilo zvrčanje bezbro¬ 
ja željeznih komada i komadića raskinute grana¬ 
te u svim mogućim tonovima. I opet grobna tiši¬ 
na, samo mnogo tjeskobnija od one prve. Časak 
dva iza toga posula nas tuča od željeza, koja ba¬ 
čena u vis padaše natrag na zemlju pomiješana s 

blatom, pijeskom, prebitim grančicama i lišćem. 
Iza toga uslijediše još dvije ili tri granate i mala 
se kanonada svršila. Baterija bila je upucana. 

Ni prije ni poslije nijesmo imali zgodnije pri¬ 
like promatrati razvoj upravo sistematskog pri 
premanja za bitku kao kod Gvozdjeca, i to sa 
strane obaju protivnika. Sve bijaše tačno udešeno 
i proračunano za svaki slučaj: ako bi Rusi probili 
lijevo, ili ako bi probili desno, ili ako bi napokon 
bacili našu satniju — sve bijaše ne samo časniku 
i potčasniku jasno kao dan, već i svaki momak 
bio po mogućnosti upućen u sve tajne strateške 
mudrosti. Tako su bili iskopani i rezervni jarci 
iza lijevoga i desnoga krila za slučaj, ako bi tre¬ 
balo kojegod od njih povući, što više, kroz mla¬ 
du, gustu neprohodnu šumu probismo tri puta za 
slučaj uzmaka, koji nam i doista vrlo dobro po- 
služiše. I Rusi se vrlo polagano ali sigurno spre¬ 
mahu na navalu, tako te se općenito mislilo i go¬ 
vorilo, da će ovdje udariti stalnu poziciju. Činilo 
nam se pak to zato, jer su i oni u razmaku od 
neko dvije tisuće koraka kopali jarak učvršćujući 
ga žicom kao i oni, koji smo imali zapovijed držati 
se tek u defenzivi. No pozicija, koju su gradili 
Rusi, imala je tek u svrhu, da im posluži kao re¬ 
zervni postav, ako im ne bi uspjela navala, ili 
ako bismo ih mi pretekli u navali. 

Tjedan dana trajalo je spremanje i naše i nji¬ 
hovo, radilo se grčevito noć i dan s jedne i s dru¬ 
ge strane; tjedan dana upucavahu se topovi i stroj¬ 
ne puške i tu i tamo, sražavahu se patrule naše i 
njihove; tjedan dana kupila se ratna elektriciteta 
u onoj kotlini između nas i njih kao u kakvoj ba¬ 
teriji, dok napokon dne 28. lipnja ne dođe do pre- 
loma. 

Rijetko je kada bila Rusima navala okrunjena 
takvim uspjehom kao ona kod Gvozdjeca. Mno¬ 
go su imali svoj uspjeh da zahvale opreznosti, 
s kojom su se spremali, tako te mi nijesmo do 
zadnjega časa znali, gdje i kada će navaliti. Istom 
oko sedam sati iz jutra na dan same bitke znalo 
se, da koncentriraju svoje čete pred desnim kri¬ 
lom naše pukovnije, od kojega krila smo mi bili 
po broju treća satnija. Sva naša sprema učinila 
nam se u taj čas iluzornom, budući da su ne samo 
sve bataljunske, već i sve satnijske pričuve po¬ 
kupili te ih postavili iza desnog pukovnijskog 
krila, jedine pričuve naše divizije. Pa budući da 
je protivnik sebi odabrao sva tri satnijska odsjeka 
na desnom krilu pukovnije, to je naša satnija u 
najtežim časovima stajala bez pričuve u boju, to 
jest pričuve bile su odveć udaljene, a da bi bile 
mogle pravodobno stići kao pojačanja. 


Bijaše pravi vrući ljetni dan, ni listić da bi se 
maknuo na drvetu. Sve bijaše spremno već od se¬ 
dam sati. Dva momka, koja bijahu pošla s patru- 
lom, da izvide situaciju, dođoše jedva dišući i ja¬ 
više, da je čitava patrula zajedno s kadetom na¬ 
stradala, jedini da su njih dvojica iznijeli živu 
glavu i da je šuma, koja ležaše poludesno od nas, 
puna Rusa. Vijest bijaše kratka i jednostavna, ali 
tačna, kako se to mogaše kasnije ispostaviti. LI 
to zvizne prva granata sa zaglušnim praskom, za¬ 
tim druga pa treća, dok se ne javi čitava bate¬ 
rija . .. jedna, dvije, tri. . . Napokon zagrmi neko¬ 
liko baterija, koje sipahu vatru na naše desno 
krilo. Već nakon druge salve znali smo, gdje će 
uslijediti glavna navala. Sva momčad bijaše po- 
legla na dnu jarka, samo dvojica bijahu određena, 
koji provirivahu kroz puškarnicu, koja bijaše u tu 
svrhu napravljena, da mogu u pravi čas dati znak 
stalima, kad će ruska infanterija prijeći u navalu. 
Topovska vatra protivnikova, koja u ostalom nije 
imala osobitog uspjeha, budući da je slabo ga¬ 
đala u sam jarak, ali je zato razorila sve zapreke 
od žica, što je, čini se, i bila zadaća njezina, nije 
trajala dulje od pola sata. Naše topništvo bilo je 
ispalilo nekoliko hitaca, a zatim sasvim umuklo. 
Očito je čekalo, dok stanu napredovati ruske in- 
fanterijske mase, da ih dočeka onda sa svojom 
zatornom vatrom. 

U takvoj zaglušnoj topovskoj vatri, koja te 
svega obuhvati i šapne, fizički i psihički, da te 
učini svojom najjadnijom žrtvom, koja te poput 
nevidljivih kliješta sve jače i jače steže, sve tje¬ 
šnje i tješnje sažima do gorušična zrna, koja ti ne 
da disati stegnuvši ti grudi, dok se sam sve to 
jače savijaš u klupko poput pseta — u takvoj va¬ 
tri niti što čuješ niti vidiš, niti uopće što osjećaš. 
Sav tvoj ja sledio se i smanjio do ništice, sve tvoje 
duševne sposobnosti spale su na potpuni bankrot, 
koji ti jasno svjedoči, što sva ta čovječja dušev- 
nost znači, ako tijelo nije slobodno; zarobljeno ti¬ 
jelo — zarobljena duša. Svi tvoji osjećaji i sve 
tvoje misli, ako uopće smijemo s njima govoriti, 
zbiše se u jedan jedini pojam negacije i pasivno¬ 
sti, da što prije svega nestane: i topova i ljudi i 
zemlje i sunca i života, a prije svega tebe. 

Napokon postajaše tuča od topovskih taneta 
sve rjeđa, to jest protivnik je držao, da nas je do¬ 
voljno umekšao i da može prijeći u navalu, zato je 
prenio bio vatru sto do dvjesta koraka iza našeg 
postava, da spriječi napredovanje naših pričuva. 
Jenjanje topovske vatre bilo je dakle za nas si¬ 
guran znak, da je došao čas nastupa ruske infan- 
terije, koja je doista iz one šume, koju su izvid¬ 
nice bile označile, već izbijala razlijevajući se po- 

put bujice na lijevo i na desno te se gotovo trkom 
spusti nizbrdo sve do Gvozdjeca. U razmaku od 
dvije ili tri minute slijedila je druga, zatim treća i 
napokon četvrta bujica, kojih je sviju iza seoskih 
kuća nestalo. Svaka od tih bujica predstavljaše po 
prilici bataljun ljudi, to jest naše tri satnije imale 
su pred sobom protivnika, koji je brojio dvanaest 
do šestnaest satnija. Bio je dakle pet puta po pri¬ 
lici jači od nas. 

Naše topništvo sipaše bezbroj šrapnela i gra¬ 
nata nastojeći zaustaviti napredovanje ruske infan- 
terije. Ona kotlina, u kojoj ležaše Gvozdjec, sje¬ 
ćaše na ogroman kotao, u kojem vrije, ključa, klo- 
koče, bukti, tutnji, iz kojega se dizaše poput guste 
pare smeđe-žuti dim ekrazitnih i otrovnih granata. 
Činilo ti se, kao da nitko živ iz toga pakla izići 
ne će. Pa ipak nije ni približno bilo tako. Svakako 
je u toj vatri izginulo dosta Rusa, ali što je značio 
taj gubitak naprama onoj silnoj masi ljudi, koja 
se još uvijek valjala niz brdo, a koju su neznatne 
tri naše satnije imale dočekati na bajunete. 

Čitavo ovo napredovanje ruske infanterije tra- 
jaše najviše pola sata, dok se momčad spustila niz 
brdo, dok se u selu snašla i ponovno svrstala i 
dok se konačno stala uspinjati i nama približavati. 
Moglo je biti oko deset sati, kad su se Rusi po¬ 
čeli uspinjati, dakle upravo jedan sat trajaše bitka, 
ali taj sat činio nam se duljim od čitavoga dana. 
Vrijeme je doista tako relativan pojam, koji vazda 
treba posmatrati i obzirom na prilike, u kojima se 
nalazimo, i na godišnje doba kao i na doba dana, 
a pogotovu obzirom na duševno raspoloženje. 

Ovo potonje bilo je u nas u takvom stanju, da 
bi se jedva dalo opisati. Jer čemu se imaš nadati 
od ljudi, koji »umekšani« topovskom vatrom oče¬ 
kuju protivnikov juriš poznavajući njegovu daleko 
pretežnu premoć, od ljudi, koji su u svim prošlim 
bitkama progonjeni teškim nedaćama malaksali i 
tjelesno i duševno?! 

Brdo, na kojem smo se mi nalazili, bilo je od 
vrha do boka prilično položito, ali od boka spu¬ 
štaše se strmenito u gvozdječku kotlinu, tako te 
mi podnožja brda na našoj strani nijesmo mogli 
vidjeti. Iz toga razloga nijesmo mogli ni Rusa tako 
dugo opaziti, dok se nijesu popeli do samoga boka. 
Naši momci bijahu spremni, svaki kod svoje pu- 
škarnice, i čekahu sklonuvši glave sve do prso- 
brana, budući da je radi ruskih strojnih pušaka, 
koje su s protivnoga brda neprestano šišale desno 
i lijevo točno iznad jarka bilo nemoguće uspravno 
stajati. 

Od jednom se pojavi nekoliko ruskih kapa nad 
izbočinom brda, i to tako, da su se vidjela tek tje¬ 


mena. Rusi napredovahu pužući spustivši glave do 
zemlje, da ne bi pružali bez nužde suviše velik 
cilj. Kao po dogovoru bez naročite komande pla- 
nuše naše puške: deset, dvadeset, pedeset, sto¬ 
tina . .. Razvi se kao uvijek ono običajno bezredno 
puškaranje; sad ti se čini, kao da se natječu, tko 
će brže, sve jedan po jedan hitac, sad opet po tri 
po četiri hica odgovarajući hicima jednako velikih 
i većih grupa; sad ti se čini kao da jedan odio na 
komandu pali salve, sad opet kao da su se svi iz¬ 
među sebe posvadili htijući jedan drugoga nadvi- 
kati... U toj se zaglušnoj svađi jasno razabiraše 
čegrtanje strojnih pušaka, koje su poput starih ble- 
betuša upadale u raspru ne dajući nikome do ri¬ 
ječi doći. 

Broj ruskih kapa rasao je neobičnom brzinom, 
što nas je uznemirivalo i plašilo. Premda se mnogo 
strijeljalo, uspjeh bijaše vrlo neznatan, budući da 
se slabo gađalo. To je nerijetka pojava kod obram¬ 
bene vatre. Vojnici, koji se nalaze u defenzivnom 
stanju, postaju to nemirniji (pogotovu kad ne dobi¬ 
vaju pojačanja, bila ova potrebna ili ne), što se 
protivnik većma približava, pa mjesto da polagano 
pucaju ciljajući, žure se instiktivno ni malo ne ga¬ 
đajući. Zapovjednik, koji bi u takvim slučajevima 
trebao da djeluje, upravo je nemoćan, jer ga nitko 
ne čuje i ne vidi. U ovakvoj obrambenoj vatri po¬ 
jedinac je vojnik tako reći prepušten sam sebi, bu¬ 
dući da je sav zaokupljen s onim, što se pred njim 
zbiva ne misleći, da se lijevo i desno nalaze nje¬ 
govi drugovi, pa kad vidi pred sobom mnoštvo do 
grla oboružanih ljudi, čini mu se, kao da će svi 
oni udariti na njega samoga. Pojačanja ni odakle, 
premda su bila vrlo nužna, budući da je rojna pru¬ 
ga bila na jednom mjestu radi gubitaka i znatno 
proređena, zbog čega je tamo i vatra znatno je¬ 
njala. A i municije je ponestajalo. 

Rusi, koji su se međutim stali neko pedeset ko¬ 
raka pred našim razorenim zaprekama ukopavati, 
očito su morali osjetiti malaksanje naše vatre, jer 
su prestali s ukopavanjem. Mi imađasmo samo dva 
izlaza, ili da se predamo, ili da uzmaknemo još za 
vremena, jer dočekati četiri ili pet puta jačega pro¬ 
tivnika na bajunete, značilo bi u ludo poginuti. Po¬ 
jačanja, kako se mogaše očekivati, nijesu stigla, 
premda su dvije patrule bile poslane k bataljon- 
skom zapovjedniku, da ga izvijeste o našem bez¬ 
nadnom stanju. No ove se nijesu više vratile. Ne¬ 
majući dakle nikakve vijesti niti od bataljonskog 
zapovjedništva niti od naših susjeda, budući da je 
telefonska veza bila prekinuta topovskom vatrom, 
odlučismo se povući. 

(Nastavit će se). 

NAŠE SLIKE 

Bela Čikoš-Sesia. Kad su se ono prije kojih 28 godina 
stali, na ponuku tadanjega odjelnoga predstojnika za bogo¬ 
štovlje i nastavu prof. Kršnjavoga, umjetnici slikari i kipari 
iz hrvatskih krajeva u Zagrebu okupljati, našao se u toj 
mladoj umjetničkoj koloniji uz druge i Čikoš. S prvacima te 
kolonije Bukovcem i Medovićem sastavljao je Čikoš u neku 
ruku umjetnički triumvirat, na koji su se mlađi drugovi pri¬ 
slonili. 

Nadvisujući po općoj obrazovanosti svoja dva starija 
druga, bio im je Čikoš mnogi put savjetnikom, osobito Bu¬ 
kovcu, komu je pored sve njegove umjetničke dotjeranosti 
manjkalo višeput teoretskog znanja, nužnog za rješavanje 
nekih umjetničkih problema, koji su mu bili zadani za 
izradbu. 

Bukovac je cijenio tu prednost Čikoševu, poštujući u 
njemu također iskrenoga druga velikih sposobnosti i van- 
redne stručne objektivnosti u kritici. Koliko ga je volio, 
pokazao je Bukovac najočitije na svojoj velikoj slici »Pri¬ 
kazivanje Dubravke« (nalazi se u narodnoj galeriji u Budim¬ 
pešti), na kojoj je uz pjesnike dubrovačke raznih vijekova, 
kao posmatrače naslikao na jednome balkonskome prozoru 
pored prof. Budmanoga i sebe — također i svoga najmili¬ 
jega druga po kistu Čikoša, htijući time dokazati, koliko ga 
cijeni kao umjetnika. 

U tome skromnome, pjesnički raspoloženome i do skraj- 
nosti nježnome umjetniku, skriva se — gotovo čovjek ne bi 
vjerovao — nekadanji pustopašni i nemirni pješadijski kadet 
osječke garnizone. 

Čikoša je naime odredio njegov otac, graničarski pu¬ 
kovnik (pridjevak Sesia dobio zbog hrabrog držanja na rije- 
čici Sesiji u Italiji), da bude časnikom u austrijskoj vojsci. 
Vojničko zanimanje nije se njegovome sinu sviđalo; on se 
mjesto vojničkim poslovima bavio risanjem ii slikanjem 
Još se i danas nalazi negdje u Osijeku jedna od njegovih 
prvih slika »Park u Dardi«. Boreći se nekoliko godina iz¬ 
među sablje i kista, napusti napokon vojništvo i zaputi se 
u Beč, gdje bude na osnovi predloženih radnja primljen u 
akademiju likovnih umjetnosti. Tu je proboravio punih pet 
godina, učeći i radeći marljivo najprije kod prof. Bergera 
a zatim kod prof. Miillera. Svojim natječajnim radnjama, s ko¬ 
jima se je kao učenik akademije natjecao, i to: »Odisej ubija 
prosce«, »Gradnja piramida« i »Potop« pobrao je prve na¬ 
grade i dobio zlatnu medalju, najveće odlikovanje akade¬ 
mije. Već svojim prvim kompozicijon'im crtežom, kojemu je 
sujet uzet iz Homerove Odiseje, pokazao je Čikoš, da ima 
a njega jake stvaralačke snage i dotjerane tehničke spreme. 
I ako se u toj kompoziciji opaža utjecaj klasicističkog aka¬ 
demijskog odgoja, u njoj je Čikoš dokazao da se u njemu 
kriju sposobnosti, koje odaju budućeg umjetnika. 

Težeći za što većom i širom slobodom komponovanja 


pođe na akademiju u Miinchen u školu prof. Lindenschmiđta 
Odavle se zaputio u donju Italiju, praveći u okolini Pompeja 
studije, s kojima se u svojim kompozicijama iz klasičnog 
života i poslužio. Proboravivši skoro godinu dana u Italiji, 
vraća se u Miinchen u školu prof. Marža. Odavle ga je po¬ 
vukao Kršnjavi u Zagreb, pa ga imenovao učiteljem risanja 
na višoj pučkoj školi u Ogulinu, podijelivši mu neodređeni 
dopust u svrhu što slobodnijeg slikanja. Kasnije bi imenovan 
stručnim učiteljem na zagrebačkoj obrtnoj škol:, odakle je 
prešao na novo osnovanu visoku školu za umjetnost i 
umjetni obrt u Zagrebu u svojstvu profesora za slikanje i 
kompoziciju. Na ovoj školi, koja je nedavno reorganizovana 
u akademiju likovnih umjetnosti, djeluje i sada Čikoš, odgo¬ 
jivši kao vrstan pedagog lijepi broj umjetnika i učitelja cr¬ 
tanja, od kojih su mu neki već i drugovi po zvanju kao 
Krizman, Vanka i Babić. Od njegovih učenica istakoše se 
Raškajeva, Borellijeva i Virantova, a od mlađih učenika 
Trepše i Krušlin. 

Donoseći u reprodukciji tvorevine Čikošove umjetnosti, 
izabrasmo tri kompozicije, u kojima je karakterisan smjer 
u kome se razvijala njegova tvorna snaga unutar triju de¬ 
cenija. 

Odisej ubija prosce (u reprod.) jest jedna od njegovih 
prvih kompozicija (god. 1890.), izrađena u tušu; ta se radnja 
svidjela Kršnjavome, pa je u Čikoša naručio da po njoj na- 
c’ni sliku u ulju. Slika se nalazi u odajama povjereništva za 
nastavu i vjere. Kako je Čikoša egipatska, grčka i rimska 
prošlost osobito zanimala, uzimao je mnoge sujete svojim 
kompozicijama iz njezine sredine. Tako postadoše njegova: 
Penelopa, Kirka, Viviana, Ostavljena, Svećenica, Sappho, 
Psyche, Mrtva straža. 

Pored sujeta i klasičnog života obrađivao je Čikoš 
mnoge momente iz biblije staroga i novoga zavjeta kao: 
Judita i Holoferne, Saloma (u raznim varijantama kompo- 
novana), pa Potop, Kain i Abel. Specijalno je iz Apokalipse, 
posljednje knjige u nizu knjiga sv. pisma novoga zavjeta, 
izrad o cijeli jedan ciklus iz kojega donosimo u reprodukciji 
monotyp (g. 1902.) komponovan po XII. glavi (1., 3., 4. i 14. 
članak) objavljenja Ivanovoga, u kome Ivan opisuje svoje 
vizije na otoku Patmosu, opisujući borbe dobrote nad zloćom 
te proričući konačnu pobjedu Kristovu. Zmaj, zastupnik 
zlobe i nevaljanštine, uzmiče pred anđeoskom ženom, u kojoj 
je utjelovljena čistoća i dobrota, koja će preporoditi ovaj 
svijet. 

Posebni ciklus zauzimlju njegove kompozicije, koje ukra- 
šuju odaje vladine palače, u kojoj je smješteno povjereništvo 
za nastavu i vjere. To su: Odisej ubija Penelopine prosce, 
Cezarova smrt, Dante pred čistilištem, Walpurgina noć i 
Četiri pjesnika (Homer, Dante, Shakespeare i Goethe). 

I iz slavenske prošlosti izradio je Č.koš također jedan 
ciklus pod nazivom »Primorske priče« (po zamišljaju Dežma- 

novom), u kojima se glorificira nevinost djevojačka (inno- 
centia). Te su slike bile izložene na pariškoj izložbi, a zatim 
u Petrogradu, gdje su ostale u privatnome posjedu Ruskinje 
Dordine, koja je taj ciklus kao oduševljena Sveslavenka za 
svoju zbirku slika kupila. U tu periodu Čikoševog stva¬ 
ranja spadaju još ove dvije kompozicije: Pokrštenje Hrvata 
(velika reprezentativna slika u dvorani za primanje kod 
povjereništva za nastavu i vjere) i Bogumili. Boraveći u sje¬ 
vernoj Americi naslikao je nekoliko slika, po sadržaju svome 
iz klasičnog rimskog života, koje su sve ostale preko 
Oceana. 

Zasebno mjesto među njegovim kompozicijama zauzimaju 
njegove dvije slike: Pieta (u Štrosmajerovoj galeriji) i nje¬ 
gova najnovija radnja Tuga (g. 1922., u reprodukciji). 

Žena pod plaštem, naslonjena na neku vrst oltara sa 
sklopljenim rukama, sa samoprijegorom u očima, proživljuje 
mirno u sebi svoju bol i tugu. »Bio sam u zadnje vrijeme 
uzbuđen« pEča Čikoš, »pa sam tražio mir i iz toga snatrenja 
za mirom nastala je evo ova slika, koja mi je, kad sam ju 
dovršio, i opet moju dušu smirila«. 

Uz svoje kompozicije izradio je Čikoš cijeli niz sjajnih 
pejsaža iz Plitvičkih jezera, Hrvat. Primorja i Gorskoga ko¬ 
tara, pa velik broj portreta, od kojih neki mogu po svojoj 
izvedbi i po prostudiranoj sličnosti modela upravo služiti 
kao klasičan primjer kako valja portretirati. 

Između umjetničkih tvorevina Čikoševih, starijeg i no¬ 
vijeg datuma opaža se neka razlika. U novijim kompozici¬ 
jama nastoji on da odbaci uobičajene forme, ističući u njima 
što jače sadržaj njihov. U tome smjeru kreće se sada Čiko- 
ševa umjetnost. A. J. 

KNJIŽEVNOST 

»L’Europa Orientale« naziv je reviji koja već treću go¬ 
dinu izlazi u Rimu, a glavna joj je svrha da upozna talijan¬ 
sku publiku sa socijalnim, ekonomskih, političkim i kul¬ 
turnim prilikama u nov k lm državama, koje su nastale nakon 
svjetskog rata i uopće s istočnim evropskim narodima. 
Glavni su pokretači revije, koja je odmah pri nastupu bila 
dočekana s osobitom simpatijom od svih .treznijih tal'jan- 
skih intelektualaca, senator Francesco Ruffini, prof. Nicola 
Testa, Dr. Amedeo Giannini i prof. Aurelio Palmieri, a 
glavni uredn’lk prof. Ettore lo Gatto. 

U svakoj pojedinoj državi kao n. p. u Poljskoj, Čeho- 
slovačkoj, Ukrajini, Litvanskoj, Rumunjskoj i t. d. revija 
»L'Europa Orientale« ima svojih posebnih dopisnika i do- 
naša originalne radove iz svih područja njilhove političke, 
socijalne i kulturne djelatnosti. Naše prilike u Jugoslaviji, 
prati jedan od pokretača prof. Aurelio Palmieri, koji po¬ 
znaje i naš jezik, s osobitim interesom i moramo istaknuti, 
vrlo objektivno i zrelo. U svim dosada izašlim brojevima 
ima vrlo iscrpljivih vijesti o našem političkom, ekonomskom 
i kulturnom razvitku, a kako čujemo, isti urednik sprema 
posebni broj, koji će biti naročito posvećen našim prilikama. 

Pojedini naši književnici iz Dalmacije koji su vješti ta¬ 
lijanskom književnom jeziku, obećali su reviji svoju sa- 
radnju. 

List je glasilo tako zvanog »Instituta za istočnu Evropu« 
koji rado prima informacije iz inozemstva, a pruža sve po¬ 
godnosti i naputke svojim članovima i saradnicima, koji u 
svrhu študija dolaze u vječni grad. 

Opravdane su nade, da će revija malo po malo utrti pu- 
teve kulturnom upoznavanju između novih država i Italije 
i tako izravnati mnoge poteškoće, koje sada na putu stoje 
i koje su baš nastale radi međusobnog nepoznavanja. — Već 


u VIII. tački ugovora u Rapallu istaknuta je želja sa strane 
obiju vlada, da se nastoji oko rada za kulturno zbliženje 
i vezu između obaju naroda. No do sada ni jedna ni druga 
vlada nije ništa na tome poradila, zato je baš vrlo pohvalna 
misao pokretača revije »L' Europa Orientale«, koji su sami 
na svoju ruku prigrlili tu osnovu i eto je sada i u djelo 
provode. 

»L’Europa Orientale« izlazi kao mjesečnik na 80 str. u 
Rimu, via Nazionale 89 (Palazzo Tommasini), a stoji za čla¬ 
nove 15, a nečlanove 25 lira godišnje. Stj. I. 

Narodna starina, svez. II. Oživljavati, prekopavati i oti¬ 
mati zaboravi prošlost znači graditi bolju budućnost. Reći 
bi da je to i naum pokretača nepovremenog časopisa pod 
gornjim naslovom. Taj pothvat je kod nas već i u toliko ko¬ 
ristan u koliko ispunja jednu osjetljivu prazninu u prouča¬ 
vanju kulturne i etnografske povijesti južnih Slavena uopće. 
Otkad su gotovo već prestali izlaziti svi naši muzejski glas¬ 
nici, bio je oslabio i interes za proučavanje naše stare hi¬ 
storije, naravno na štetu naše inteligencije, specijalno naše 
mlađe generacije, koja još dovoljno ne pozna našu proš¬ 
lost. Ova druga sveska časopisa »Narodna starina«, obi¬ 
luje biranim gradivom iz pera naših najpoznatijih historiča¬ 
ra. Napominjem članak Dra. Milana Rešetara: »Stari du¬ 
brovački teatar«, po kojemu će čitatelj najbolje razabrati, 
koliko i kako su stari Dubrovčani cijenili i njegovali dram¬ 
sku umjetnost još onda, kad su mnogi današnji kulturni na¬ 
rod bili tek u povojima snage razvoja. Zanimiv je i članak 
dra. Nike Županića: »Bela Srbija«, historička rasprava i 
primjedbe Jagićcvu shvaćanju K. Porfirogeneta o dolasku 
Hrvata i Srba. Napominjemo dalje priloge Dra. Vlade Pe- 
trovića »Petrova crkva kod Novog Pazara (sa 4 slike), Dra 
Bože Cvjetkovića »Dubrovnik i svete lige« (1538— 
1570), u kojemu je govor »o prvom susretu Du¬ 
brovnika sa Osmanlijama. — Dubrovnik i kršćanstvo. — 
Dubrovnik i Mleci. — Dubrovnik za prve Svete Lige. — 
Njegovi odnosi sa Vatikanom, Karlom V., Franjom I. i tur¬ 
skim sultanom. Kako se vidi, vrlo zanimljive teme, koje 
moraju zanteresovati svakog kulturnog čovjeka. Isto tako 
i prilog Hamdre Kreševljakovića, mladog i vrlo radiš¬ 
nog muslimanskog Hrvata, koji nam opisuje bosansku trgo¬ 
vinu u XIX. stoljeću. Konačno nam je spomenuti i članak 
Antuna Matasovića »Slavonske graničarske tikvice« sa 15 
vrlo lijepih slika, koje odavaju profinjeni umjetnički ukus 
naših graničara. »Narodna starina«, donaša nadalje izvještaj 
o »Prvom jugoslavenskom arheološkom kongresu«, razne 
bilješke i publikacije o nama raznih stranih pisaca itd. 

Časopis uređuje dr. Jos. Matasović Zagreb, Gundulićeva 
ulica 48, a cijena je pojedinom svesku 20 din. Stj. I. 

L. Lovrić, »Suzna jesen«. Ovo djelce, koje je produkat uspo¬ 
mena iz velikog svjetskog rata, pretežno subjektivne sadržine, 
koja duboko potresuje čitatelja. Poznato je, da je kap. Lujo 
Lovrić u svjetskom ratu izgubio očinji vid, no kao idealista 
on ni sada ne žali gubitak svog očinjeg vida, kad je ugledao 
drugo veliko svijetlo : svijetlo slobode. Ne komentirajući 
njegov svijetli idealizam, u kojemu i sada živi, ističemo da 
je ovo djelce vrlo zanimivo, jer nam je sačuvalo čiste i ne¬ 
patvorene utiske jedne vedre duše, koja je oduševljeno išla 
u borbu za oslobođenje. Osim toga istaknut nam je, da mu 
je stil vrlo gladak i nježan, osjeća se sva toplota i dobrota 
njegove idealne duše, te se čita sa velikim zadovoljstvom, 
toliko više u koliko umjetničkim talentom umije da nam 
prikaže razne nama nepoznate epizode iz svjetskog rata. 

Stj. I. 

UMJETNOST 

KAZALIŠTE 

Repertoar Hrvatskog Kazališta u Zagrebu. Travanj: 
5. G. P u c c i n i, Madame Butterfly (94. put; gostovanje 
Walborg Swardstrom i A. Veselovskoga). — 6. N. V. G o- 
g o 1 j, Revizor (61 put). — 7. Rimskij - Korsakov, 
Šeherezada (12. put); Schuman-Baranović, Leptiri 
(10. put); Zajc-Baranović, Svatovac (8. put). (Gosto¬ 
vanje Margarete Froman). — 8. popodne: Gerhart Haupt- 
m a n n, Roza Bernd. (7. put; IV. radnička predstava); na- 
veče: G. V e r d i, La Traviata (127. put; gostovanje Wal- 
borg Swardstrom i Petra Raičeva). — 9. Leon D e 1 i b e s, 
Lakme (37. put; gostovanje A. Veselovskoga i M. Vuško- 
vića). — 10. Charles Gounod, Faust (216. put; gostova¬ 
nje Walborg Swardstrom i Petra Raičeva). — 11. Miroslav 
K r 1 e ž a, Golgota (9. put). — 

Gogoljev Revizor. (Uloga Antona Antonovića Skvoznika- 
Dmuhanovskoga.) »Revizor« je već rani je spadao među naše 
dobre predstave, a kad ga je pokojni J. E. Ozarovskij pred 
tri godine osvježio i nekim novim momentima pomladio, još 
se jače učvrstila njegova dobra stara tradicija. Daje se točno 
po receptu J. E. Ozarovskoga. Iza Ozarovskoga kreirao je 
glavnu ulogu g. I. Raić, iako ponešto na svoj način, no 
uglavnom se i on pridržavao svog uzora Ozarovskoga. Naj- 
poslije došao je red i na g. I. Badalića. G. Badalić iznio je 
neke detalje vrlo dobro, nenategnuto, nenaučeno, više 
prirodno, možda na mjestima upravo i elementarno. Na svaki 
način g. Badalić dokazao je svojim Revizorom, da u njega 
imade snažnih glumačkih sposobnosti, koje se marljivim 
studijem dadu još vrlo lijepo izgraditi. 

Nego u ovom se prikazu radi o ulozi gradonačelnika, 
koju je ponovo preuzeo g. Mihajlo Marković. Dašto, g. 
Marković imade već stalnu i lijepu svoju pozorišnu povijest. 
Već je mnogo puta dokazao, da mu naročito »dobro leže* 
ruski komadi. Da li je dakle bilo potrebno, da li se isplatilo, 
pozivati g. Markovića, da ponovo preuzme ulogu grado¬ 
načelnika u Revizoru? 

Markovićev gradonačelnik posve je živo lice, upravo 
isklesani malogradski gradonačelnik. Takovih je bila puna 
carska Rusija. Među svojima znade da se drži dostojan¬ 
stveno. I okolina njegova, malogradska inteligencija, nabrzo 
shvaća, da njemu već po samom njegovu položaju pripada 
najobilniji dijelak zemaljskih dobara. To je posve prirodno. 
A dogodi li se, da viši poglavari svrnu na njega svoju pažnju, 
on je upravo presretan, ako za svoja nastojanja ubere pri¬ 
znanje u obliku medalje. Inače je pravi pravcati Rus malo¬ 
građanin, u njegovu radu imade propusta, štoviše ima i nekih 
neispravnosti. Uto mu stiže glas, da iz Petrograda dolazi 
činovnik, koji će da pregleda rad i red kod nižih oblasti. 
Ta ga vijest uzbuđuje, on je svjestan sebi toga, da u nje¬ 
govoj upravi imade mnogo ne samo propusta nego i sitnijih 
upravo zlodjela. On bi možda mnogo toga mogao i da po¬ 
pravi, možda bi i nekim vanjskim blještavim sitnicama mo¬ 
gao da odvrati došljakovu pažnju s unutrašnjih neskladnosti, 
no vrijeme revizorova dolaska nije određeno ’i on može 
svaki čas banuti na vrata, a možda je već i stigao. U takovu 
slučaju dobro pomažu Potemkijade. I moj gradonačelnik 
bez velika promišljanja izdaje potrebne odredbe, da se ne¬ 
poćudnu gostu zamažu oči, a osim toga njegova je glavna 
briga, da on revizora strpa u džep. Iza svršene revizije može 
opet sve biti po starom. 

Upravo na ovom mjestu dva su moguća shvaćanja grado¬ 


načelnikove uloge. Moglo bi se shvatiti, kao da gradona¬ 
čelnik ide samo zatim, da svrati na sebe pažnju, da se do¬ 
dvori i stekne odlikovanje. U prilog takovu shvaćanju, da 
govori peti čin, gdje mašta o generalskom činu. Međutim 
Markovićev gradonačelnik i tu naglašava samo još sitiji 
život, jer većemu gospodinu pripadaju i veće »daće«. 

Kad se konačno otkrije, da taj revizor i nije revizor, 
nego tek neka protuha, gradonačelnik je potpuno skršen. 
Ne samo zato, što je posramljen i prevaren, nego još i zato, 
što su se izmaknule one udobnosti generalskoga života u 
prijestolnici, o kojima je on s toliko prednaslade maštao. 

To je Markovićevo shvaćanje gradonačelnikove uloge, 
kako je on tu ulogu iznio dne 6. o. mj. 

Govorni registar g. Markovića nije inače preopsežan, a 
modulacija mu nije baš mnogostruka, no u ovom komadu 
jasno izbija ton dostojanstva, gospodstva, lukavosti i duboke 
nutarnje rezignacije, dakako svako na svom mjestu. 

Bez vanjske naprave, bez ganjanja za jevtinim pozorišnim 
efektima, iznosi Marković gradonačelnika u Gogoljevu Re¬ 
vizoru, čistom nutarnjom svojom snagom, tako uvjerljivo, 
kako uvjerljivo se može iznositi samo onda, kad se uloga 
ne uči tek, nego kad se ona stvara, upravo proživljuje. Mar¬ 
kovićev je gradonačelnik uzet iz života, a to je valjda osje¬ 
tila i kazališna uprava, kad ga je ponovo pozvala, da tu 
ulogu prikaže, jer u njegovoj interpretaciji gradonačelnik 
živi u nekom malom gradiću, a živi i pred nama na po¬ 
zornici. Dr. M. Petanjek. 

GLAZBA 

»Lisinski« je u matineji (na Uskrsni ponedjeljak) u kaza¬ 
lištu ponovio svoj koncerat madrigala. Ma da je posjet u 
kazalištu bio nedostatan — bio je lijepi proljetni dan, a pro¬ 
štenja mnogim obližnjim izletištima — ma da su pjevači 
»Lisinskoga« manje navikli nastupati u tako velikom pro¬ 
storu, ipak su i ovom reprizom — a to možda još i više — 
pokazali sve ljepote jedne umjetnosti, otmene i plemenite, 
rekao bih prave vokalne komorne muzike. 

BILJEŠKE 

Intimno glazbeno-literarno veče u Društvu Hrvatskih 
Književnika. D. H. K. priredilo je u četvrtak 22. ožujka u 
svojim prostorijama vrlo uspjelo intimno veče. Tu se poka¬ 
zalo, da su opet mogući slični sastanci književnika, kakovi 
su mnogima u živoj uspomeni još daleko od prije rat&. Bilo 
bi zaista poželjno, da Se u tom smjeru ustraje i' urede stalni 
sastanci; nema sumnje, da bi se i tim načinom moglo do¬ 
prinijeti zbliženju naših književnika između njih samih i pu¬ 
blike. Za uspjelo veče treba u prvom redu zahvaliti 
predsjedniku društva gosp. M. Nikoliću i njegovoj go¬ 
spođi, koja se uz pripomoć ostalih dama brinula, da se 
svatko osjeća kao član neke velike obitelji. Između ostalo¬ 
ga programa istaknimo samo ovo: g. Kosor je čitao treći 
čin svoje najnovije drame »Rotonda«; g. Domjanić nekoliko 
novih kajkavskih pjesama. Gđa. Kernic je recitirala Domja- 
nlćeve pjesme, a g. Begović je čitao nekoliko stranica iz 
svoje najnovije knjige. Od glazbenika sudjelovali su: gđa. 
Marsić, Juro Tkalčić, Škatula, Stančić, Ličar, Dorfer, Matz. 
Izvodili su u tercetu Krenedićev novi trio i Glazunova kvar¬ 
tet. Gđa. Marta Pospišil je pjevala Maeterlinckove pjesme 
uz pratnju gđe. Marsić i uz vlastitu pratnju Mignon, čim se 
osobito istakla. Ovaj uspjeli sastanak zaslužuje zacijelo na¬ 
ziv »intimno veče«. J-as. 


Izdavači i vlasnici: Dragutin Nemet i drugovi. 


Tisak »Tipografije« d. d. Zagreb. 

Vujec Grga: PETRICA KEREMPUR. 

Josip Milaković: LIJAN GABOR i MIŠAN CVIJO. 

Naručuju se kod Društva hrvatskih srednjoškolskih profesora 

ZAGREB, Medulićeva ulica br. 33. 





kosmetičkih preparata za njegu i 
poljepšavanje lica , finih sapuna f 
pudera, parfuma i kremova iz: 



Petrinja ka ulica S 
Tcieiea 7-43 

Proizvodi % svakovrsno željezno pokućtvo, peć«, 
štednjake i dijelove istih, tačke, želj. prozore, 
stube, ograde kao i raznu drugu željeznu robu. 
Cijene vrlo umjerene, a izvedba solidna i brza. 10 



drogerije. Za&reb, Žlica 34 

preporuča svoje bogato skladište svakovrsnog 

muškog i dfečjeg rubilo 

uz umjerene cijene i solidnu podvorbu. 












































